Pello Zubiriaren bloga - Xehe\nHasiera » Pello Zubiriaren bloga - Xehe\n2018-11-23 // Eutsizale // Iruzkinik ez\nJuantxo Rodriguezek piztu dit argia 2019ko Euskara Ari Du-rako nire erronka zehazteko. (Udazken honetan Euskal Herria blaitu duen euskararekiko atxikimendu kanpaina tsunamitsuaren espejismoa amaitutakoan, lehen bezaintsu maizter segitu bainezake urtarrilaren 1ean nire buruari disziplin zorrotza ez jartzekotan). Hernaniko Rugby Elkarteko lehendakaria da Juantxo. Erretretan sartu ostean euskaltegian abiatuta, benetan euskara ikasi eta erabiliko duela bermatzeko bigarren urte honetan bere buruari ariketa zorrotza ezarri dio, horrelakoak dira kirolzale lehiakorrak: ostiraletan euskaraz hitz egingo du, ahal duen eran eta ahal duenarekin. Bilobarekin hasi da baina ezagutzen dutenei ere dei egin die laguntza eske. “Euskarazko black friday egin nahi dut ostiralero”. Mila esker, Juantxo. Nik ere nahi dut, baina ez dakit ausartuko naizen.\n2018-11-21 // Euskara, Eutsizale // 4 iruzkin\nAndoaingo udaletxea. (Argazkia: Wikipedia-Zarateman)\nUdaleko lanpostuen berrikusketa sakon baten baitan, 149 lanposturen hizkuntz eskakizunak ere berrikusi dira. Eskakizunok zertan geratu diren zerrendak ikusten hasita, harrigarri gertatzen da Andoain bezalako herri batek –euskarari estuan lotutako saila alde batera utzita– 4. eskakizuneko lanpostu bakar bat edukitzea eta administrari bakar bat ez geratzea 3. hizkuntza eskakizunarekin.\nIturri fidagarriak erabiliz jakin ahal izan dugu orain arte Andoainek zeukan lanpostu zerrendarekin alderatuta, 36 lapostutan euskararen exigentziak behera egin duela. Horietatik 15 lanpostutan 4. hizkuntza eskakizuna 3.a bihurtu da, eta beste 21 lanpostutan, berriz, 3. hizkuntza eskakizuna 2.a bihurtu da.\nGoi mailako teknikari bakar bati mantendu diote 4. hizkuntza eskakizuna Andoainen, udal idazkariari. Goi mailako eta erdi mailako beste 14ri jaitsi egin diote 3.era, hala nola, kontu-hartzaileari, arkitektoari, aholkulari juridikoari, kulturako teknikariari, enplegu eta gazteria teknikariari, eta abar. Administrari lanpostu guztietan, berriz, 3. hizkuntza eskakizuna 2.era jaitsi dute.\nEuskara eskakizunen jaitsiera handiarekin kontrastea bi kasuk baizik ez dute egiten: Hezkuntza eta Kulturako harreragileari eta Eskolazainari 1etik 2ra igo diete.\nAndoainen EHBildukoak dira Ana Carrere alkatea eta udal gobernu taldea; gutxiengoan agintzen dute (EHBk 6 zinegotzi, PSEk 5, EAJk 4 eta Andoain Irabazi eta Andoaina Irabazteak bana). Udaleko Euskara teknikaria Patxi Baztarrika da, Eusko Jaurlaritzako Hizkuntza Politikarako sailburuorde ohia (EAJ).\n2018-10-22 // Iritzia // 2 iruzkin\nLagunez ondo babestua arren, Esther Sein lehenbizikoz zihoan bakarrik euskal preso politikoen aldeko manifestazio handian. Antton barik, alegia. Bezperan erraustua zuten… “Eginetik kanporatu zuten 25. urteurren egunean”. Antton Urrutikoetxea Bolibar, 85rekin hila, makaltzen hasi arren duela aste gutxi arte Kontxan bainatzeko sasoia zeukana. Jesuita ikasia apez egin arte, 1968an iritsi omen zen Oreretara obrero, “hori bai dela maitasun 68tar bat!” irribarrea aterarazi nahian esan diogu alargunari. Ezkerra, ETA, Fronte Obreroa, eszisioak, Niessen, sindikatuak versus mugimendu asanblearioa, Komiteak, kaleak sutan, frankismoaren azken urte odoltsuak, krisi ekonomikoa, trantsizioa… Galdetu El Viejoz oraindik Oreretaz akordatzen diren errenteriarrei. Beste batzuek beranduago ezagutuko genuen Antton Urrutikoetxea, A.U., Egineko erredaktore Ekonomia orriak gehiago zirenean Laboral, dena industriako langileen greba eta mobilizazio. Antton beti irribarrez baino gehiago barre konplizez, enkargutara (“argazki bat hartu nahi nuke artxibotik, bihar itzuliko dugu sinfalta…”) edo ordukako lan eta gehigarrigintzara hurbiltzen ginen gazteoi. Aljerren biharamun Oldartzenen bezperatan kanporatu zituztenean, ekonomiako kronika bat behar genuela eta A.U.ren bila jo genuen, euskara idazteko adina ez menderatu arren itzulpena geuk hartuko genuela gure gain. Anttonek, eskuzabal beti eta elegante, bera jubilatzeko atarira ondo iritsiko zela eta gomendatzen zigula Juan Mari Arregi gazteagoari egitea proposamena, kroniketatik bai baina aurpegiz ezagutzen ez genuen Daniel Udalaitzi. Baten prezioan bi ez hiru laguntzaile irabazi genituen. Geroztik Anttonek zenbat ez digu eman ARGIAkooi Estherrekin batera, hainbat etxetan Egutegiari eusten dioten oholetatik hasita askoz diru gehiago balio duten opari eskergaitzetara. Antton, fin eta dotorea, Antiguako bilbotar bikaina, espanturik gabeko euskaltzale zorrotza, ezkertiar makurrarazi ezin eta eskuzabala.\n2018-10-11 // Eutsizale // Iruzkin bat\nEntzun Martaren arrazoi autokritikoa: “Beste bat kanpotarra dela somatzen dugunean, badugu joera gaztelerara jotzeko eta iruditzen zait ez dela euskararen erabilera zabaltzeko politika ona: batzuek badakite euskaraz eta ez diegu aukerarik ematen”.\nEuskaldun akonplexatu naizen honek zenbat estimatzen dudan Marta edo Petra bezalako euskaldunberri ahaldunduen laguntza. Kanpotarrarekiko errespetua ez dela gaztelaniaz hitz egitea, euskaraz betiko euskaldun tradizionalei bezala itxura ezberdinekoei ere euskararen aukera ematea baino. Kanpotar itxurakoz betetzen ari diren gure herrietako euskaltzaleek hobe dute Martari entzutea.\n2018-10-05 // Iritzia // Iruzkinik ez\nHor egon behar zuen Khalil eta Martinen aurrean baina ez dago, zorionez. Pelix Bereziartua eta Maria Luisa San Sebastianen Uriberri baserrian zaude, ongi etorria paradisuaren atari honetara. Laulad Ahmed Salehren ezkerreko sorbaldaren parean ageri den kainaberadia da hasi, aurreratu baina bukatu ez zuten zubiak utzitako arrastoa, justuan huts egindako krimenaren froga: Oria ibaiak bere bidea aldatu zuen zubia eraikitzeko bete-lanaren eraginez. 1977 baino lehen Oriotik ekarritako hondarrez lepo sartzen zen Irisasi baporea horraino eta harentzako urak bazeukan jiratzeko adina sakon eta zabal. Orduan hasi ziren mamitzen Franco hil aurretik ezkutuan martxan zetorren espekulaziozko operazio handi bat, Aginagatik hasita Ortzaika parean barrena Aia eta Oriorainoko erriberak hormigoiztatu behar zituena. Hura dena egin balitz, Koldo Almandozek ez zion erreparatu ere egingo Mapil inguruari, zer izango ote ziren Isostegi, Itzao, Motondo… Orduan ikasi genuen Aginaga eta Usurbilgo batzuek zer zen eskutik helduta gainera etortzea Diputazioko goi-funtzionario ustela, aurpegia garbi erakusten ez duten kapitalista handiak, lekuko bizilagun sikarioa eta ahoa Euzkadiz beteta herria saltzeko pronto zeuden udal hautetsi nazionalistak. Berrogei urte beranduago Joseba Egibarrek –Erabakitzeko Eskubidea ahoan, Banco Santander bihotz ondoan– bere erraustegiarekin gehiegi ez harritzeko eskarmentua ere jaso genuen orduan gazte ginen batzuek. Euskal Herrian ez dira asko izango hasi, ia bukatu eta hala ere desmuntatzera –nork eta Jaurlaritzak berak– behartutako obra ilegalak, bakarretakoa izan da Aginagako zubia. Bataila hark emango zizkion Koldo Almandozi Oreinan sartzeko eszena gehiago, saldukeriak, herritarren manipulazioa (nonbait egongo da Aginagako 500 biztanleei prometitzen zitzaien piszina olinpikoaren planoa, olinpikoa bai, sic), telefonozko mehatxuak, aurre egitera ausartu ziren baserritarrei metak erretzea, jipoiak, pistola… Hori dena ikusi zen urte hartan Oreinako zubiaren inguruan, Xabier Amurizak oraindik akorduan izan behar du bertso jarrien aspaldiko bira hartan aipatu izana. Adiskide, hurrengoan Oriako erribera oparoetatik pasatzean oroi zaitez txikizioari aurre egin zioten bakan haiez. Usurbilgo zinegotzi abertzale ezkertiarrek beren lana zuzen egin zuten, Errebal Txikiko Felix buru zutela. Benetako ausardia lau baserritar obrerok eduki zuten: Ezpaldi Txikiko Balentin, Galardi Azpiko Praixku, Uriberriko Pelix eta Urruzmendiko Kandidok.\n2018-07-06 // Euskara, Eutsizale, Iritzia // Iruzkinik ez\nPasaidazu txapa, maitea, azkenean ulertu dut-eta txistea. Aitortzen dut arinegi deskalifikatu nuela euskaltzaletasun zentralizazalearen jokaldi berri irudimentsua, “orain Belarriprest txapa euskaraz oso ondo mintzatzen diren baina hitz egin nahi ez dutenek ere eraman ahal izango dute, borondate onaren seinale”. Broma errazegiak bururatu zitzaizkidan, zein hizkuntzatan ariko dira bi euskaldun-zahar-oso-uematar-belarriprest-txapadun ezezagun elkarrekin topo egitean, eta horrelakoak. Nire aurreiritziengatik zen Euskaraldiak zapore gez motela uztea ahoan, maizter akonplexatuok ahalduntzearen bidean herriz herri bi urrats eman ditugun orduko suhar berria urardotzeko presarena. Baina Ibonen dendan entzun dut argia goizean, Faktoria programako komentario baten eta hurrengoaren erdian Euskadi Irratia gaztelaniaz hasi zaidanean. Lurrera jausi zaizkit albertxikoak, zer huan hori. A, bai, Onceren anuntzioa. Hori bai hamaikakoa, eta ez nolanahikoa. Nola ez dut eramango, bada, txapatxoa harro? Gu baino belarrihandiagorik ez baita munduan, Eire-Irlandan ez bada.\n2018-05-21 // Ingurumena, Iritzia // Iruzkin bat\nEntzuten da Gipuzkoako hondakinak Bizkaiko Zabalgarbi erraustegira eta hango zabortegietara eramateko aukera. Aldi baterako soluzioa ustez, baina ezagutzen ditugu soluzio probisionalak betikotu direnak. Gipuzkoan herritar asko saiatu eta saiatzen gara geuk sortutako hondakinak errausketarik gabe konpontzearen alde, arrazoi askogatik, osasunagatik, ingurumenagatik, ekonomiagatik, enpleguagatik… Baina arrazoi guztien sustraian dago sakonekoa: etika eta justiziagatik. Geu gara sortzen ditugun hondakinon arduradun eta erantzule, ez dugu eskubiderik guk gaizki bideratutako arazoen ondorioak jasan arazteko arazook sortu ez dituzten inguruko jendeei, ez da zuzena gure opari pozoitsuak pasatzea ondorengo belaunaldiei. Erraustegirik ez, ez Zubietan, ez Zabalgarbin… eta ez Añorgan. Gipuzkoarrok ezikusia egiten diogun arren, dagoenekoz badaukagu erraustegi bat martxan Donostian bertan, Rezola porlan-fabrikaz mozorrotuta Donostialdeko jendeok pozoitzen gaituena, protesta gutxiren truke gainera. Zabalgarbira? Ez, eskerrik asko. Ez opa gure zaborren dioxinarik Bizkaiko haurrei, ez pasatu bizkaitarrei hondakinekiko gure jokabide okerragatik geuri eta geure seme-alaba eta bilobei dagozkigun minbizi eta malformazioak.\n2018-01-19 // Zero Zabor // Iruzkinik ez\n“Montpellierren erakutsi dute: Erraustegi berriak ere kantzerra ugaritzen du”, horra datorren asteko ARGIAk ekarriko duen erreportajearen titulua. Izan ere… egia al da hondakinak errausteak jendea hil dezakeela? Eztabaida berotzen ari da berriro Frantzian. 2017ko abenduan epaitu dituzte Vaux-le-Penileko erraustegi zaharraren arduradunak, inguruko herritarrak dioxina eta bestelakoz kutsatu izanagatik. Baina puntako azken teknologiak dauzkatenak ere auzitan daude, Montpellierreko Lunel-Vieleko erraustegiaren inguruko ikerketa epidemiologiko batek erakutsi duenez.\nLunel-Viel eta Monpellierren izan gara gaia aspalditik salatzen duten medikuei galdezka. Eta erreportajearen aurrerapen gisa, hona hemen hango AMIES Ingurumenaren eta Osasunaren aldeko Medikuen Elkartearen bozeramaileak erraustegiaren atarian urtarrilaren 13an esan diguna:\n2017-10-16 // Eutsizale // Iruzkinik ez\nEta globalizazioa haragi egin zen Gasteizko Landatxon, a zer bioaniztasun genetikoa Liernik eta Ainhoak trebeki kudeatutako Nendo Dango saioan. Hurbildu neska-mutikoen erdia baino gehiago izango ziren beltxaranak. Gehienek ulertzen zuten euskara. Bi anaiok, zero. ARGIA Egunean ere espainola derrigorrezko lingua franca? Buztinezko zalapartaren erdian anaia bati entzun diogu besteari: “Put it!“. Hara! Nire ingeles artritikoan “Du-iu-spik-inglix?” eta baietz, bi anaiek. Gurasoak Nigeriatik etorriak dituzte. Jolasa azaldu diet berena baino ingeles askoz baldarragoan. Beranduxeago, hazi-piloten zikulusaltsari aldamenetik begira dago mutiko luxe bat, dozena bat urte agian, Ekialde Hurbiletik harago eduki behar ditu sustraiak. Euskaraz ulertzen du, estu samar ordea. “Ingelesez?”… guk baino errazago. Haren gurasoak Pakistandik etorriak direla, ez, ez dakitela ingelesez baina urdua eta punjabera, han eskolatik pasatako jendeak ikasten duela ingelesa. Mutikoak berea hemen ikasia behar du izan. “Hazi… bola?” “Bai, seed… seed ball“. Ai, nola esaten da buztina… “clay, buztina, gorria, ulertu?” Eta horrela, euskararen arnas-une izan nahi zuen ARGIA Egun arabarrean minutu batzuk gehiago lapurtu dizkiogu gaztelaniari.\n2017-09-28 // Iritzia // Iruzkinik ez\nAnna Gabriel eta David Fernandezek aurkeztu dute berarekin egindako liburua: “August Gil Matamala. Al principi de tot hi ha la guerra”. Munduaren hasieraren mitoa parafraseatuz (“Hasieran, kaosa zen”), bere bizitzan bederen dena gerrarekin hasi zela ulertu diogu. CUPeko kide ezagunen artean ari zela, August Gil Matamala (1934) abokatu antifrankista eta obreristari –dio Nació Digitalen kronikak– “bere 83 urteetan ahotsa urratu zaio gogora ekarri dituenean Txiki ETAko militantearen azken orduak exekutatua izan aurretik”. Irailak 27, krimenaren +42. urtea. Gezurra dirudi Bartzelona urrunean abokatu zahar bati eztarria korapilatzea, euskaldunok espektakulutan entreteniturik gabiltzan bitartean. “Ez dut lortu barkatzea iraganeko kriminalei…”, esan omen du bileran, “…eta gaur egunekoei”. Liburua prestatzeko lehenbiziko elkarrizketan Gil Matamalak esandako aurreneko perpausa omen da: “Al principi de tot hi ha la guerra“. Mila esker, maisu, memoria flakatu zaigun euskaldunoi oroitarazteagatik.\n1 / 471234102030Hurrengoa»


Les Moutiers-en-Cinglais - Wikipedia, entziklopedia askea.\nRoger TENCE (2014-2020)\n49° 01′ 52″ N, 0° 25′ 22″ W / 49.0311°N,0.4228°W / 49.0311; -0.4228Koordenatuak: 49° 01′ 52″ N, 0° 25′ 22″ W / 49.0311°N,0.4228°W / 49.0311; -0.4228\nLes Moutiers-en-Cinglais (Frantzia)\nCroisilles, Espins, Goupillières, Grimbosq, Ouffières, Saint-Laurent-de-Condel eta Montillières-sur-Orne (en)\nLes Moutiers-en-Cinglais Frantziako udalerria da, Calvados departamenduan dagoena, Normandia Beherea eskualdean. 2013an 468 biztanle zituen.\n2007an Les Moutiers-en-Cinglais udalerrian erroldatutako biztanleak 419 ziren. Familiak 122 ziren, horien artean 20 pertsona bakarrekoak ziren (16 bakarrik bizi ziren gizonak eta 4 bakarrik bizi ziren emakumeak), 41 seme-alabarik gabeko familiak ziren, 57 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 152 etxebizitza zeuden, 122 familiaren etxebizitza nagusia ziren, 24 bigarren erresidentzia ziren eta 6 hutsik zeuden. 145 etxeak ziren eta 4 apartamentuak ziren. 122 etxebizitza nagusietatik 106 bere jabearen bizilekua ziren eta 16 alokairuan okupaturik zeuden; 4 etxek bi gela zituzten, 12 etxek hiru zituzten, 31 etxek lau zituzten eta 74 etxek bost zituzten. 104 etxek euren parking plaza propioa zuten azpian. 40 etxetan ibilgailu bat zegoen eta 74 etxetan bat baino gehiago zituzten.\nLes Moutiers-en-Cinglais udalerriko biztanleria-piramidea 2009an .\n2007an lan egiteko adina zuten pertsonak 293 ziren, horien artean 194 aktiboak ziren eta 99 inaktiboak ziren. 194 pertsona aktiboetatik 172 lanean zeuden (97 gizon eta 75 emakume) eta 21 langabezian zeuden (10 gizon eta 11 emakume). 99 pertsona inaktiboetatik 19 erretiraturik zeuden, 36 ikasten zeuden eta 44 "bestelako inaktibo" gisa sailkaturik zeuden.\n2009an Les Moutiers-en-Cinglais udalerrian 121 unitate fiskal zeuden, 333 pertsonek osaturik. Pertsona bakoitzeko diru-sarrera fiskalaren mediana urteko 19.547 euro zen.\n2007an zeuden 14 komertzioetatik, 2 erauzte enpresak ziren, 3 bestelako produktu industrialen fabrikazioko enpresak ziren, 5 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 zerbitzu enpresa zen eta 1 administrazio publikoko enpresa zen.\n2009an zeuden norbanakoentzako 7 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 3 igeltseroak, 2 iturginak eta 1 argiketaria.\n2000. urtean Les Moutiers-en-Cinglais udalerrian 8 nekazaritza-ustiategi zeuden.\nSaint-Laurent-de-Condel (1,5 km)\nGrimbosq (2,5 km)\nBoulon (2,8 km)\nCurcy-sur-Orne (2,8 km)\nEspins (3,4 km)\nMutrécy (3,6 km)\nFresney-le-Vieux (3,9 km)\nMultimedia: Les Moutiers-en-Cinglais\nBNF: 152478703 (data)\nOrriaren azken aldaketa: 9 iraila 2020, 19:14.


Lanbide Heziketako munduko liderrak Donostian bilduko dira urrian, ‘guztiontzako bikaintasuna’ aldarrikatzeko – Tknika\nLanbide Heziketako munduko liderrak Donostian bilduko dira urrian, ‘guztiontzako bikaintasuna’ aldarrikatzeko\nHome / Tknika-ri buruz / Lanbide Heziketako munduko liderrak Donostian bilduko dira urrian, ‘guztiontzako bikaintasuna’ aldarrikatzeko\nPosted 22 de otsaila de 2020\nEuskadin bi urtean behin ospatzen den World Federation of Colleges and Polytechnics (WFCP) kongresua burutuko da 2020ko urrian, ‘Excellence for All’ lelopean.\nDagoeneko ireki da kongresurako izen-ematea eta mundu osoko Lanbide Heziketako 600 profesional baino gehiago erakarriko ditu Donostiako Kursaal Kongresu Jauregian. Sydneyn (Australia) 2018an egin zen azken topaketaren lekukoa hartu du Donostiak. Tknikak eta Erresuma Batuko Association of Collegesek (AOC) WFCPrekin batera antolatutako topaketa hau Europan egiten den bigarren aldia da.\nUrrian ospatuko den Lanbide Heziketaren aste honetan, hainbat herrialdetako profesionalak trebatuko dira jardunbide egokienetan eta mundu mailako Lanbide Heziketako sistemetako erreferente batean, hots, Euskal Autonomia Erkidegoko ereduan. Europako Batzordeak bikaintasun-plataforma gisa hautatu du Euskadikoa, Europako Lanbide Heziketaren etorkizuneko eredua eraikitzeko eredu gisa hartuz.\nKongresuaren leloak, ‘Excellence for All’ (Bikaintasuna guztiontzat), beharrezkoa den Lanbide Heziketa indartsu eta abangoardista bat inor atzean ez uzteko eta etorkizuneko lan-merkatuari aurrea hartzen dakiena aldarrikatzen du.\nUrratsbat Sariak 2020\nTknika – Metxa Boot Camp-ari hasiera eman diogu\n9 de martxoa de 2020\n22 de otsaila de 2020


“Bilbao Distrito Jazz” ostiral honetan hasiko da - Nontzeberri\nHasiera/MUSIKA/“Bilbao Distrito Jazz” ostiral honetan hasiko da\n“Bilbao Distrito Jazz” ostiral honetan hasiko da\nBilbao Distrito Jazz programaren hemeretzigarren edizioa da aurtengoa, eta bere helburua zehatza da: nazio eta nazioarte mailan erreferentziazkoak diren artistekin eta jazzean etorkizun handia dutenekin, auzoetara formatu txikiko doako kontzertuak hurbiltzea.\nAurtengo programazioak sei emanaldi bilduko ditu martxoaren 23ra bitarte. Parte hartuko duten artistak honakoak izango dira: Voro García Quartet, Albert Sanz & Javier Colina, S.O.S. Travelling Van, Dimitry Baevsky Quartet, Eva Romero & Ramón Cardo eta Aritza Castro Quartet taldea.\nProgramazioa ostiral honetan, otsailaren 16an, hasiko da, Errekaldeko Udaltegian, Voro Garcia Quartet-ekin. Voro Garcia Valentziako tronpeta joleak goi mailako laukotea aurkeztuko du. Otsailaren 23an izango da hurrengo kontzertua, Sarrikoko Juan Crisostomo Arriaga Musika Kontserbatorioan. Han, Albert Sanz & Javier Colinaren emanaldia izango da. Hainbat urtez elkarrekin jotzen aritu ondoren Na Carreira proiektua aurkeztuko dute.\nMartxoko lehenengo ostiralean, 2an, Otxarkoagako Udaltegiak S.O.S Travelling Van taldearen ikuskizuna jasoko du. Felix Rossy tronpeta jole katalan gaztea, Jaume Llombart (gitarra), Carlos López (bateria) eta Jordi Matas (baxua) bertan izango dira.\nMartxoaren 9an, New Yorketik Dmitry Baevsky saxofoi jole errusiarra helduko da Bilbora, San Petersburgeko, Kontserbatorioan aritzen den Gennady Goldstein maisuarekin.\nMartxoaren 16an, Aritza Castro Quartet taldea izango da protagonista. Aritza Castrok (bateria jotzailea), Roberto Nievak (saxo altua), David Ruizek (kontrabaxua) eta teklatuekin aritzen den Juan Sebastián Barratxinak osatzen dute taldea.\nMartxoaren 23an, Bilbao Distrito Jazz ekimenaren ateak itxiko dira Eva Romero & Ramon Cardo Trío taldearekin. Billie Holidayri eskainitako omenaldi berezia izango da kontzertua.\nKontzertuak udaltegietan, Bidebarrietako Liburutegian, Juan Crisostomo Arriaga Musika Kontserbatorioan izango dira, besteak beste. Emanaldiak 19:30ean hasiko dira, eta sarrera librea izango dute, leku guztiak bete arte.\nBalerdi Balerdik “Galtzen ikasteko metodoa” diskoa aurkeztuko du bihar Bilbon


COVID-19aren semaforoa EAEn: Araba, Bizkaia eta Gipuzkoa, 2021eko ekainak 21\nZalla eremu gorritik irten da, covid-19ak EAEn herriz herri izan duen eragina neurtzen duen Eusko Jaurlaritzako Osasun Sailaren semaforoaren arabera. Une honetan, beraz, ez dago udalerririk eremu latzenean. Gainera, Beasain, Bergara, Ermua, Errenteria eta Villabona-Amasa horitik berdera igaro dira.\nArabak (109 kasu 100.000 biztanleko) eremu horian jarraitzen du, baita Agurainek, Laudiok eta Gasteizek ere. Araban ez dago herririk gorrian, ezta laranjan ere.\nSemaforokoak berde jarraitzen du Amurrion.\nBizkaian hori dago semaforoa (128 kasu 100.000 biztanleko) eta ez dago herririk eremu gorrian.\nLaranjan, berriz, Gueñes eta Ortuella daude, eta gaurtik aurrera Zalla ere bai. Hiru udalerri horiek soilik daude laranjan EAE osoan.\nHori dauden udalerriak hauek dira: Abadiño, Abanto-Zierbena, Arrigorriaga, Barakaldo, Basauri, Berango, Bermeo, Bilbo, Derio, Durango, Erandio, Etxebarri, Gernika-Lumo, Galdakao, Getxo, Gorliz, Leioa, Markina-Xemein, Mungia, Muskiz, Ondarroa, Portugalete, Santurtzi, Sestao, Sopela, Trapaga eta Zornotza.\nBalmasedak, Elorriok eta Lekeitiok eremu berdean jarraitzen dute, eta Ermua gehitu zaie.\nGipuzkoa ere, eremu horian dago (86 kasu 100.000 biztanleko), eta ez dago udalerririk eremu gorrian, ezta laranjan ere.\nHorian daude, beraz, Arrasate, Astigarraga, Azkoitia Azpeitia, Donostia, Hondarribia, Irun, Lezo, Lasarte-Oria, Lazkao, Oiartzun, Oñati, Ordizia, Orio, Pasaia, Tolosa, Urnieta, Usurbil, Urretxu eta Zumaia.\nBerde jarraitzen dute Aretxabaletak, Debak, Eibarrek, Elgoibarrek, Hernanik, Legazpik, Lezok, Oiartzunek eta Zumarragak, eta gaurtik berde ageri dira Beasain, Bergara, Errenteria eta Villabona-Amasa ere, datuak hobera egin ondoren.


Bagoaz auzolandegiz-auzolandegi! – Gazteaukera Blog\nBihar ekingo diogu gure abenturari, urduri, pozik eta gogotsu gaude, esperientzia berri bat bizitzeko gogoz. Hamalau egunetan zehar Euskadiko zenbait txokotara hurbilduko gara, bertako auzolandegietako giroa gertutik bizitzeko. Lemoan ekingo diogu bideari eta Amurrio, Añana, Bergara, Aduna, Lekeitio eta Mundakan egongo gara. Boluntarioen lana zein den ezagutu eta internet bidez jendeari ezagutarazteko. Horretarako argazki, bideo eta postak idatziko ditugu blog honetan.\nGu, Ander eta Ane gara, komunikazioaren munduari lotutako bi gazte. Horregatik, hamalau egun hauetan auzolandegietan biziko ditugun kontuak, esperientziak eta istorioak zuei komunikatu dizkizuegu. Biziko dugun esperientzia berri hau oso aberasgarria izan daitekeela deritzogu. Izan ere, auzolandegi bakoitzeko betebeharrak eta partaideak guztiz bestelakoak dira. Horregatik, haiek egin beharreko lanetan oinarritu arren, aisialdiko ekintzei ere garrantzia emango diegu, eta ahal den neurrian partaide bilakatuko gara.\nArgazkia: Aitor Larrinaga Anasagasti\nBeraz, gure esperientzia eta sentsazioak ezagutu nahi badituzu blogean sartu zaitez. Auzolandegiak, boluntariotza, aisialdia, bertako parte hartzaileak eta beste zenbait gai izango ditugu izpide. Hasteko prest gaude eta bihartik aurrera, egunero gure berri izango duzue!\nAuzokontalariak\t2017-01-05T14:58:49+01:00\t2013/07/15|Aisia, Auzolandegiak, Boluntarioak, Gazte-txartela|Iruzkinik gabe


OEE plataformak "tentuz" hartu du Bilbon migratzaileentzat irekiko den aterpetxea | Gizartea | Berria\nOEE plataformak "tentuz" hartu du Bilbon migratzaileentzat irekiko den aterpetxea\nJaurlaritzak, Bizkaiko Diputazioak eta Bilboko Udalak sustatu dute, eta Gurutze Gorriak kudeatuko du. 40 lagunentzako lekua izango du, eta arreta zerbitzu guztia bertan emango diete. Zabalik dagoen 48 lekukoari gehituko zaio.\nUdaletxe aurrean egin diren protestetako bat. Ongi Etorri Errefuxiatuak./\nBigarren egunez, Bilboko udaletxe atarian elkartu dira Ongi Etorri Errefuxiatuak plataformako kideak, migratzaileei harrera egiteko baliabide publikoak eskatzeko asmoz. Gabezia egiturazkoa dela ohartarazi dute. Txus Blanco plataformako kideak zalantzan jarri ditu egunotan agintariek egindako adierazpenak: "Koordinazio ona dagoela eta harrera zuzena egiten zaiela esan dute. Hori ez da egia. Migratzaileak kalean dabiltza noraezean, Ongi Etorri edo beste elkarteren bateko boluntarioek laguntzen diegun arte". Salatu du udalak eskaini duen zerbitzu bakarra Gurutze Gorriak erabiltzen duen 48 oheko aterpetxe bat izan dela. Lo egiteko eta gosaltzeko aukera eskaintzen diete. "Dutxatu ere ezin dira egin". Gainera, gaitzetsi du gau bitan baino ezin dutela erabili. "Bart, 38 onartu zituzten, eta 35 kanpoan utzi zituzten, 35 horiek birritan egin dutelako lo aterpetxean".\nJakin nahi du erakunde publikoek adostu duten aterpetxe horretan ere berdin jokatuko duten. "Tentuz" hartu du albistea. "Hirugarren gauean kalera botako dituzte? Euren beharrak aseko dituzte? Harrera osatua eta integrala eskainiko zaie?". Galderak egin ditu eta erantzunen zain geratu da.\nOraingoz, erakunde publikoek ez dute zehaztasunik eman. Beste 40 lagunentzako lekua izango du. Aterpetxea sortzea adostu duten bileran Gurutze Gorria, CEAR-Euskadi eta Munduko Medikuak ere egon dira, hiru erakunde publikoekin batera. Administrazio bakoitzak egingo duen ekarpen ekonomikoa jakinarazi dute. 150.000 euroren aurrekontua izango du: 100.000 Jaurlaritzak jarriko ditu; 30.000, diputazioak; eta 20.000, udalak.


Asteazkenean eskolak normaltasunez emango diraEl miércoles se impartirán las clases con normalidad\nElur protokoloa bertan desaktibatuta geratzen da.\nBCC-ko 170 ikasle Galiziara eta Errioxara bidaiatu dute bertako kultura gastronomikoa ezagutzeko.170 alumnos de BCC viajan a Galicia y La Rioja para conocer su cultura gastronómica.BCC's 170 students travel to Galicia and La Rioja to know about its gastronomic culture.\nEspainiako Gastronomia zientzia fakultate bakarreko lehen kurtsoko 100 ikasleak Galiziara bidaiatu dute eta bigarren kurtsoko 70 ikasleak Errioxara bertan produktuekin lotutako alderdiak, sukaldaritza teknikak eta eskualde ...\nBasque Culinary Center joera global gisa abangoardiako sukaldea sustatu du Singapurren.Basque Culinary Center promueve en Singapur la cocina de vanguardia como tendencia mundial.Basque Culinary Center promotes in Singapore the avant-garde cuisine as global trend.\nMondragon Unibertsitatea (Mondragon Unibertsitatea, 2013-04-22)\nWorld Tour-a jada joan da Brasilera, orain Singapurrera eta laster Colombia, China, Rusia, eta Chilera joango da.\nManuel Carreirasen hitzaldia Mondragon UnibertsitateanCharla de Manuel Carreiras en Mondragon Unibertsitatea\nMondragon Unibertsitatea (Mondragon Unibertsitatea, 2013-03-13)\nTalentia programaren baitan ospatzen diren topaketa profesionaletan, atzo, martxoak 12, BCBLko Zuzendariak ikasleei hitzaldi bat eskaini zien.\nGaur, osteguna, martxoak 14, klaseak normaltasunez emango dira Mondragon UnibertsitateanHoy jueves, 14 de marzo las clases se impartirán con normalidad\nMondragon Unibertsitatea (Mondragon Unibertsitatea, 2013-03-14)\nErrepideen egoera aztertu ondoren, Mondragon Unibertsitateak eskolak normaltasunez emango ditu.\nGraduko prestakuntza proiektua "Aprendiendo con los Chefs" Manolo de la Osa-rekinEl proyecto de formación en Grado "Aprendiendo con los Chefs" con Manolo de la Osa.\nMondragon Unibertsitatea (Mondragon Unibertsitatea, 2013-03-12)\nGastronomia eta Sukaldaritza Arteko graduko ikasleak "Aprendiendo con lo Chefs" izeneko proiektu bat garatzen dute hilero.\nGaur arratsaldean, eskolak normaltasunez emango diraHoy a la tarde se impartirán las clases con normalidad\nErrepideen egoera aztertu eta gero, eskolak, Mondragon Unibertsitaean, normaltasunez emango dira arratsaldean.\nGaur asteazkena, martxoak 13, eskolak normaltasunez emango diraHoy miércoles, 13 de marzo, las clases se impartirán con normalidad\nErrepideen egoera aztertu ondoren, Mondragon Unibertsitatean eskolak normaltasunez emango dira.\nElurra dela eta...A causa de la nieve...\nBerriz ere elur arriskua aurreikusten dela eta, webgune hau izango da klaseen egoeraren berri emango duena\nElur protokoloa desaktibatu daEl protocolo de nieve queda desactivado.\nBihar, ostirala, martxoak 15, eskolak normaltasunez emango dira.\nBCC-k sukaldaritza kanpamentua antolatu du Bizkaian, Gipuzkoan, Bartzelonan eta Malagan gazteei zuzenduta.BCC organiza campamentos gastronómicos en Bizkaia, Gipuzkoa, Barcelona y Málaga para jóvenes.BCC organized culinary camps in Bizkaia, Gipuzkoa, Barcelona and Malaga for young people.\nMondragon Unibertsitatea (Mondragon Unibertsitatea, 2013-04-09)\nSukaldaritza kanpamentu honetan interesa duten gazteek udara honetan lehenengo aldiz lau leku desberdinen artean aukeratzeko aukera izango dute: Bizkaia, Gipuzkoa, Katalunia eta Andaluzia.\nGastronomia eta sukaldaritza arteetan aurretiko izen-ematea. Hurrengo urratsak, Meeting-ak.Preinscripción para el Grado de Gastronomía y Artes Culinarias. Próximos pasos, los Meetings.Pre-enrolled for the Degree in Gastronomy and Culinary Arts. Next steps, the Meetings.\nMondragon Unibertsitatea (Mondragon Unibertsitatea, 2013-04-11)\nHurrengo larunbatean, apirilaren 13an, Gastronomia eta Sukaldaritza arteetako etorkizuneko ikasleek parte hartuko duten MEETING-a ospatuko da.\nSingapur, World Tour-Culinary Connection-eko bigarren helmuga.Singapur, el segundo destino del World Tour-Culinary ConnectionSingapore, the second destination of the World Tour-Culinary Connection.\nMondragon Unibertsitatea (Mondragon Unibertsitatea, 2013-04-12)\nOraingo honetan ordezkaritza osatzen dutenak dira: BCC-ko Zuzendari Nagusia, Joxe Mari Aizega, eta Paco Pérez eta Diego Guerrero sukaldariak.\nBihar, asteazkena, klaseak normaltasunez emango diraMañana miércoles se impartirán las clases con normalidad\nGaur goizean izan duzun elur ekaitzaren ondoren, bihar, asteazkena, otsailak 13, klaseak normaltasunez emango dira Mondragon Unibertsitatean\nAuthorMondragon Unibertsitatea (65)Subject


Maiatza 2011 | GABIRIARRAK\nMaiatzak 1, igandea. Zumarragako abesbatzaren kantaldia. 12:00etako mezan, eta ondoren kontzertua.\nMaiatzak 1, igandea. Legazpiko Santikutz txirrindulari klasika lau aldiz igaroko da Gabiriako mendateetatik: herrigunetik behin, eta Aztiritik hiru aldiz.\nMaiatzak 4, asteazkena. Txakolin dastatzea, kulturaldiaren barruan. 19:30ean, Erbie elkartean. Izena aurrez eman behar da, udaletxean.\nMaiatzak 6, ostirala. Udal eta foru hauteskundeen kanpainaren hasiera, 00:00etan.\nMaiatzak 7, larunbata. Goierriko Eskola Txikien festa. 16:30ean, ongietorria plazan; arratsaldean zehar jolasak eta lehiaketak; Pantxika eta Txinparta ikuskizuna. Iluntzean merienda eta ospakizunaren bukaera.\nMaiatzak 7, larunbata. Liburu salmenta, Gazte Lokaleko kideek.\nMaiatzak 8, igandea. Jubilatuen eguna. 12:00etan, meza. Ondoren Goruntz dantza taldearen saioa, plazan. 14:00etan, bazkaria Osinalde elkartean. Bazkalondoan herriko bertsolariak eta musikariak.\nMaiatzak 8, igandea. Goruntz dantza taldearen saioa Ezkion. 12:00etako mezaren ondoren. San Migel jaietan.\nMaiatzak 12, osteguna. Dominikar Errepublikari buruzko kontakizuna, Leire Murua gabiriarrarekin. 19:00etan, Etxeberri kultur etxean.\nMaiatzak 13, ostirala. Balentzategi herri eskolakoen antzerki, bertso eta abesti ikuskaria, beste ikastetxe batzuetako lagunentzat. Antzokian.\nMaiatzak 14, larunbata. San Isidro bezperan, baserritarren eguneko ospakizuna. Bazkaria, Ostatuan (izena hilaren 12rako, osteguna, eman behar da, jatetxera hots eginda).\nMaiatzak 14, larunbata. Balentzategi herri eskolakoen antzerki, bertso eta abesti ikuskaria. Kulturaldiaren barruan. 17:00etan, antzokian.\nMaiatzak 15, igandea. Goruntz dantza taldeak Zumarragako Dantzari Txiki egunean parte hartuko du. Goiz eta arratsalde.\nMaiatzak 18, asteazkena. Flysch, haitzen hitza ikus-entzunezkoa, Hasier Hilario eta Alberto J. Gorritiberea egileena. Kulturaldiaren barruan. 19:00etan, Etxeberri kultur etxean.\nMaiatzak 21, larunbata. Mus txapelketa, Osinalde elkartean.\nMaiatzak 22, igandea. Udal eta foru hauteskundeak.\nMaiatzak 24, asteartea. Sukaldaritza ikastaroa. Kulturaldiaren barruan. 17:00etan, Osinalde elkartean.\nMaiatzak 28, larunbata. Txindata musika eskolako ikasleen emanaldia. Kulturaldiaren barruan. 17:30ean, antzokian (programan maiatzaren 22an egitekoa zela jartzen duen arren, atzeratu egin dute egun honetara).\nMaiatzak 29, igandea. Gipuzkoako Bertsolari Txapelketako aurrekanporaketak. 11:30ean eta 17:30ean, antzokian.\nMaiatzak 29, igandea. Liburu salmenta, Gazte Lokaleko kideek. Plazan.


Telezaborra 2005/04/11 10:51\nIgandea. Ajea, buruko mina, eguraldi txarra, eta gainera oraindik ezin izan dut burua altxatu, aita saintuaren heriotzak jota utzi ninduen.\nEguerdiko telediarioa ikusi nuen, eta beti izaten dudan pentsandua eduki nuen, zeinen guapa den aurkezle hau, Helena Resano.\nGero arratsaldean, pentsamendu lizunetan murgilduta, bere argazkiak bilatu nituen Google-en. Eta harritu ninduen webgune bat aurkitu nuen.\nGuapaslandia du izena. Pajero batzuk elkartzen dira, telebistatik kapturak ateratzen dituzte eta gero webgunean jarri. Telebistan agertzen den neska potable oro, webgunera: Elsa Anka, Silvia Jato, Ana Sosa Quintana !!, Belen Rueda ....\nBaina gauza bizarro agoa izateko... igandeetan, tipo batek TVE1eko, Antena 3eko eta Tele5ko albistegietako irudiak kapturatzen ditu, aurkeleak konparatu ahal izateko, Helena Resano, Lourdes Maldonado eta Carmen Chaparro konparatzeko.\nArgiñano bero dago\nTelezaborra 2005/04/07 02:31\nGaur Eva , bere arrebarekin egin du programa. Mojitoa prestatu dute. Ez dakit zer izan den, alkohola ala Kuba gogoratu duelako izan den, baina oso pentsamendu beroak izan ditu. Agian nahi gabe bere subkontzienteak hitz egin du.\n1) Txite bat kontatzen ari zen, eta aberats batek kotxe garestiak zituela esateko, " coches de alto standing " esan du. Ez dakit ba, baina nik " alto standing " hori profesional ekin lotzen dut, autoekin baino gehiago...\n2) Gero Eva almendra garrapiñatuak egiten ari zen, eta Karlosek " almendras " beharrean " almejas " esan du.\nAi Karlos, Karlos...\nTelezaborra 2005/04/05 04:29\nZenbat gustatzen zitzaidan Jaime Otamendi irratian eta zeinen gutxi telebistan.\nIrrati-entzule amorratua naiz, goizetan gehien bat. Euskara ikasten hasi nintzenean, goizero Jaime rekin esnatzen nintzen. Hasieran militantziagatik entzuten nuen, baina militantzia bukatu zitzaidanean, Goizean Behin ekin jarraitu nuen.\nGogoan dut nola egiten zien errieta entzuleei zorion agurren tartean:\n-Zorionak Juan Pedrori, gaur urteak ditu eta...\n-Andrea, urteak ez, urtebetetzea esaten da.\nGero magazinetik albistegira pasatu zen. Punta-puntako esataria ez ezik, primerako kazetaria zela erakutsi zigun.\nBeranduago ETB ko albistegien buruan jarri zuten, eta noizean behin saio bereziren bat aurkezten du, atzoko debatea esate baterako. Ez dadila inor haserretu, baina ez zait batere gustatzen. Deseroso dagoela nabaritzen zaio, besoak mugitzen ditu... ez nau konbenzitzen.\nHiru ordu luzez,\nGoizean behin behin behin\nbai Goizean Behin...\n(nola zen abestia?)\nIbarretxe vs. San Gil\nTelezaborra 2005/04/04 10:32\n&Madrazo &Lopez Aspalditik idatzi gabe... oporrak bukatu zaizkit. Ongi etorri.\nBueno, ETB2 ko eztabaida ikusten ari naiz. Ibarretxe, San Gil, Lopez eta Madrazo , nor baino nor. Baina arazotxo bat dago, ez du ematen eztabaida denik, lehiaketa ematen du:\n* Es su tiempo, señor Lopez..\n* Comenzamos con María San Gil.\n* Pasamos a Ibarretxe.\nEta dena horrela... Laurak zutik, atril baten atzean. Eta San Gil folio kutre batzuekin joan da. Ez al dio inork esan etxetik ez ditugula bere grafikoak ikusten?\nMartxoko albisteak, hemen .\nYa es verano en Telezaborra\nTelezaborra 2005/03/07 05:01\nUrtero bezala, El Corte Ingléskoak hasi bere betiko publizitate kanpainarekin. Ohikoa.\nBaina Martxoarekin batera, beste gauza batzuk ere hasi dira: Udako abestiak.\nDavid Civera k orain 2 aste aukeztu zigun bere disko berria . Oraindik ez duzuela abestia entzun? Nik ere ez, baina lasai... udan nazkatu arte entzungo dugu. Eta baita dantzatu ere, izan ere Civera k bere abestiak dantza kriminalekin laguntzeko ohitura baitauka.\nEta bestetik, Las Supremas de Móstoles . Eurovisión era joateko TVE k antolatu duen lehiaketan 2. postua lortu dute. Ez dira Kiev era joango, baina zalantzarik gabe haiek izan dira aurtengo Eurovison eko irabazleak.\nEz dakit zergatik, baina niri 3 tipa txunga hauek Los Centellas ekartzen didate gogora.\nUdan saiatuko dira dirua irabazten, gure neuronak zigortzen dituzten bitartean. Datorren urtean saiatuko dira beste zerbait ateratzen, inork ez die kasurik egingo eta betiko desagertuko dira gure oroimenaren putzu beltzean.\nQue me has hecho Mariana, mi amor\nTelezaborra 2005/03/04 05:09\nAsko dira abesti pegadizoak . Behin entzun, eta egun osoan ibiliko zara deabruaren melodia burutik kendu ezinik.\nOrain 2 egun ez dakit non Chayane ren Mariana abestia entzuteko zorigaiztoa izan nuen. Ordutik ezin izan diot abestia kantatzeari utzi.\nIzan ere, zenbat eta kutreagoak, orduan eta gehiago pegatzen dira.\nCQC eta Fuentes madarikatua\nTelezaborra 2005/03/02 10:08\nOstiralean ikusi nuen CQC . Ez nau konbentzitu. Lehenik eta behin, Fuentes da saioaren aurkezle nagusia. Hasiera txarra. Baina Fuentes ek ez omen du nahikoa hain aurkezle txarra izanda, eta programa guztian zehar Wyoming imitatzen aritzen da.\nBush , Aznar eta Esperanza Aguirre ren aurkako betiko txisteak. Oso arruntak dira horrelako broma txarrak gaur egungo telebistan. CQC k aukera zuen putzu horretan ez sartzeko.... baina hanka barru-barruraino sartu du.\nEnlatatutako barreak. Oso oker ez banago, Fuentes eta bere lagunen "graziekin" entzuten diren barreak enlatatuta daude. Ez dira benetakoak.\nPablo Carbonell desagertu da. Bera eta Wyoming ziren CQC ren onena. Zalantzarik ez dago jende gehienak bi hauek ikusi nahi zituela.\nOrdutegia ere txarra da. Igande gaua ez zait CQC ikusteko ordutegirik onena iruditzen. Wyoming en CQC a ere hasieran ostiral gauetan zen, baina igande bazkalostera aldatu zutenean hasi zen arrakasta\nBeraz, bukatzeko: ez da ahazteko moduko programa, baina ez du inondik inora CQC zaharraren xarma gorde. Ostiral gauean, nahiago dut Antena3 eko Hommo Zaping .\nOtsaileko mezuak, hemen .\nHijaaaa, llama a un taxis que tengo que hacer las cocretas\nTelezaborra 2005/02/28 03:46\nGaur Argiñano ren saioaren hasiera ikusi dut, eta hor hasi zaigu hizketan: "hoy vamos a hacer unas almóndigas con salsa de...", "porque las almóndigas ...."\nAlmóndigas gora eta almóndigas behera...\nEta ni sutan. Kontutan hartua programa ez dutela zuzenean ematen, ez dago inor hori konpontzeko?\nTelezaborra 2005/02/28 01:12\nGaur EiTB zoriondu behar dut. Telebistan, euskarazko kirol eskaintza berez murritza baldin bazen, ETB1 n saiatzen ari dira hori konpontzen. Atzo goizean, ETB1 n SuperBikes motoen lasterketa zoragarria, eta gauean, prime-time ordutegian, Ingalaterrako futbol liga.\nEskerrik asko ETB ko jauntxoei. Gero eta gehiago ikusiko dut ETB1 .\nBitartean, larunbatean arratsaldean Euskadi Irratia k zuzeneko konexioak egin zituen Biarritz-Baiona errugby derbiarekin. Baina Baskonia-Lagun Aro saskibaloi derbiarekin bat ere ez.\nOso ondo EiTB , oso ondo.\nTelezaborra 2005/02/25 05:38\nJuan Dámaso igarle bat da. Etorkizuna igartzen du. Epe motzeko iragarpen subrealistak egiten ditu. Esate baterako: "Asteburu honetan Maradona hil egingo da", edo "Poliziak triunfito bat atxilotuko du droga-trafikoarekin zerikusia duelakoan".\nBlog bat dauka, eta hor iragarpenak ikusteaz gain, bete diren ala ez ere konprobatu daiteke.\nBlog dibertigarria, barrez lehertzeko modukoa inondik inora.\nEta bukatzeko, berak utzitako esaldi bat. Jakingo duzuenez, aurreko astean Bartzelonan futbol partida bat egon zen Asiako tsunamiak kaltetutakoei laguntzeko... bueno, bere esaldia: "¿ Alguien sabe por qué, en el partido solidario contra las víctimas de tsunami, se le permitió al público hacer la ola?"\n« Aurreko 10 elementuak Hurrengo 10 elementuak » 1 ... 10 11 12 13 14 15 16 ... 25


Eusko Jaurlaritzak 586,7 milioi euroko lehen neurri sorta onartu du - SPRI\nEusko Jaurlaritzak 586,7 milioi euroko lehen neurri sorta onartu du\nLehendakariak jakinarazi duenez, Gobernu Kontseiluak 586,7 milioi euroko lehen neurri sorta bat onartu du enpresentzat\nLehendakariak jakinarazi duenez, Gobernu Kontseiluak 586,7 milioi euroko lehen neurri sorta bat onartu du enpresentzat.\nJoan den asteartean Gobernu Kontseiluak 1.025 milioi euroko funtsa onartu zuen. Koronabirusaren krisiak osasunean, gizartean eta ekonomian eragindako ondorioei aurre egiteko Espainiako Gobernuak hartutako neurrien osagarri den talka-plana da.\n586 milioi euro bideratzen ditugu enpresa txiki eta ertainetara eta autonomoetara, honako jarduketa hauekin:\n– Autonomoentzako laguntzak Lanbideren bidez, autonomoek beren gain hartu behar dituzten kotizazioak eta alokairuak ordaintzeko, negozioak ixteagatiko galeren konpentsazio gisa;\n– Tokiko elikagai-ekoizpen txikia babestea. Hotelak, jatetxeak eta kafetegiak ixtearen ondorioz elikagaiak ekoizten dituzten enpresa txikiak bizitzen ari diren larrialdi egoera arintzea da helburua. Laguntza, bereziki, produktu galkorren soberakinak erosteko erabiliko da;\n– Zailtasunak dituzten enpresei laguntzea Bideratu Programaren bidez, lehiakorrak izanik, aparteko eta eremu globaleko krisi-egoera baten ondorioak pairatzen dituzten enpresak berregituratu eta bultzatzeko;\n– I+G+B proiektuetarako zuzeneko laguntzak, Teknologia eta Ikerketaren Euskal Sarearen bidez, ikerketa egiten duten enpresei edo prototipoak garatu eta prebentziorako osasun-materiala ekoizten duten Lanbide Heziketako zentroei laguntzeko;\n– 25 milioi euroko likidezia-lerroa, zero kostukoa, Finantzen Euskal Institutuaren bidez; euskal produkzio-ehunari beharrezko likidezia errazteko, bereziki mikroETEei, ETEei eta autonomoei.\n– Zirkulatzaile-lerro berria, 500 milioi eurokoa, euskal enpresentzat; Euskal Autonomia Erkidegoaren abalak dituena, zero kostutan, eta bost urtera, gabealdi batekin. Linea hori datorren astean formalizatuko da Elkargirekin eta Euskadin jarduera duten banku-erakundeekin;\n– Baldintzak malgutzea, birfinantzatzea eta egokitzea aurrerakin itzulgarrietan, maileguetan edo abaletan, Gauzatu, Bideratu edo Indartu programetan; eta\n– Covid 19 Funtsean aurreikusitakoaz gain, Gobernu Kontseiluak 18,4 milioi euro onartu ditu, premiazko izaeraz, enpresa txiki eta ertainetan teknologia eta telelana doitzeko; material teknologikoa erosteko laguntzak; industriako programen kredituak itzultzea; parke teknologikoetan edo industrialdeetan alokairuak atzeratzea; industriako eta elikaduraren sektoreko ETEei zeharkako finantzaketa ematea; Enpresak berregituratzeko eta bultzatzeko\nGehien behar duenari laguntzeko, jarduerari eusteko eta adituek “koma ekonomiko” deitzen dutena saihesteko neurriak dira.


Lekeitioko Udala - LEKEITIOKO UDALAK 2017KO OTSAILAREN 23AN OSOKO BILKURAN ONARTUTAKOAK\nLEKEITIOKO UDALAK 2017KO OTSAILAREN 23AN OSOKO BILKURAN ONARTUTAKOAK\nLekeitioko Udalak 2017ko Otsailaren 23ko Osoko Bilkuran ondokoak onartu ditu:\n1. Garabillako garaje-partzelak saltzeko baldintza-agiri berriak onartu dira. Udalak 34 partzela ditu salgai eta agiri berrien arabera banaka ala loteetan saldu ahal izango ditu. Loteetan salduz gero, partzelen prezioek beherapena izango dute hurrengo baremoen arabera (BEZ-a aparte):\n• 2tik 5era: %5\n• 6tik 10era: %7.\n• 10 edo gehiago: %15.\nBestalde, partzelen prezioen eguneratzea ere onartu da, KPIaren igoera oinarri hartuz, hau da %0,5.\n2. Arau Subsidiarioen UARc 19ko exekuzio-unitatearen aldaketa puntualaren hasierako onarpena eman da.\nSan Andres berritzeko lehen pausoak hasi ditu Udalak. Auzo hau Area Degradatu edota Lehentasunezko Eskuhartze Gune izendatzeko lanak hasiak dira eta horregatik auzo honen eta UARc-19 exekuzio unitatearen arteko mugak erregularizatu beharra dago. Horretarako, beharrezkoa den Arau Subsidiarioen Aldaketa Puntualari hasiera ematea erabaki da Osoko bilkuran UAR c-19ari dagokionez\n3. Alde Zaharreko UE-4-an etxebizitza babestuari buruzko determinazioen aldaketa puntualaren hasierako onarpena eman da.\nLekeitioko Udalak, beheko kale 29an partzela dauka. Gune hau urbanizatzeko eta saneatzeko aldaketa puntuala egin behar da eremua arautzen duen Alde Historikoko Birgaitze Integratuko Plan Berezian. Horrela Udalak ulertzen du ez dela kudeaketarako arazorik egongo eta partzela hau urbanizatu ahal izango dela. Aldaketarekin urteetan zona honek izan duen arazoa desblokeatu egingo da eta irtenbidea eman. Beraz, hau horrela, Osoko Bilkurak UE-4 Exekuzio Unitatean (Beheko 29) babestutako etxebizitzen zehaztapenen aldaketa puntualen hasierari onarpena eman dio.\n4. Lekeition bizi diren 18-35 urte bitarteko gazteei zuzendutako etxebizitzen alokairurako diru laguntzak ematea arautzen duen ordenantza onartu da.\nEtxebizitza eskuratzeko arazoa da gazteek emantzipatzeko daukaten oztopo nagusienetakoa eta beraz, Lekeitioko Udalak etxebizitza politika publikoaren bidez alokairua sustatzeko baliabideak jarriko ditu. Izan ere, alokairua sustatzea funtsezkoa da etxebizitza eskuragarriagoa izateko.\nHelburu hau lortzeko lanari ekin dio Lekeitioko Udalak herriko gazteei etxebizitza arloan konponbideak eskaintzeko asmoz, etxebizitza izateko eskubidea bermatzeko ezinbestean administrazioa subjektu aktiboa ere izan behar dela ulertzen baitu.\nHori dela eta, Lekeitioko Udalak 18 - 35 urte bitarteko eta Lekeition bizi diren gazteei zuzendutako etxebizitzen alokairurako diru-laguntzak martxan ipiniko ditu ordenantza Bizkaiko Aldizkari Ofizialean argitaratzen denean.\n5. Lekeition araututako aparkaleku zerbitzuari buruzko ordenantza onartu da.\nLekeitioko Udalak, herritarrek daukaten aparkamentu arazoari egoki erantzuteko, 3 gune erreserbatuko ditu ekainaren 28tik Irailaren 10era:\n1.- Paskual Abaroa Etorbidea, merkatutik hasi eta Talara arte, San Juan Talako barne.\n2.- Basoaldea eta Eusebio Maria de Azkue, San Bixente Kalera arte.\n3.- Zumatzeta kalea, Agirre Solarte 7. zenbakitik Sabino Aranara arte, Otxoa de Urkiza eta Buenaventura Zapirain.\nUrtero, Udalak gune hauek handitu edo murriztu ahalko ditu.\nGune hauetan aparkatzeko, txartela eskatu beharko da Udaletxean eta horretarako baldintza batzuk bete beharko dira, besteak beste, autoa, Lekeition bizi den pertsona fisiko baten jabetzapekoa izatea.\n6. Herritarren parte hartzerako ordenantza.\nLekeitioko Udalak, bere gestioaren gardentasuna eta informazio jarioa herritarrei helarazteko, araudi hau onartu du. Udalean ordezkaritza duten alderdi politikoek azken urteetan egindako lanaren emaitza da. Araudia, besteak beste, herritarren eta Udalaren arteko elkarrizketa eta hurbiltasuna hobetzeko eta kontuak emateko tresna izango da. Azken finean, herritarren partaidetza sakondu eta sustatzeko tresna.\nOrdenantza honetan, udalaren jokabide parte hartzailea arautzeko neurriak ezartzen dira.


Aniztasuna eta Marketina Martech Zone\nAniztasuna eta Marketina\nAsteazkena, urria 18, 2006 Igandea, urria 4, 2015 Douglas Karr\nAniztasunari buruzko mezua irakurri nuen nire lagun berri batekin, JD Walton. JD-k Blacks in Business merkaturatzen duen bloga jarri du abian. Amerikako arrakasta-istorioa da eta bere esperientzia besteekin partekatu nahi du.\nHainbeste piztu ninduen izan aniztasunari buruzko nire pentsamenduei buruz idazteko. Zer lotura du aniztasunak Marketinarekin eta Automatizazioarekin? Zer lotura du Doug-ekin, 38 urteko tipo zuri gizen honekin? Dena! Gure herrialdea eta mundua askoz ere anitzagoak dira egunero. Internet benetako fusio potoloa bilakatzen ari da sarbide merkea eta hardwarea jendeari heltzen zaion heinean.\nArraza, sinesmen eta genero guztiak errespetatu eta hitz egin behar diezu arrakasta izan nahi baduzu. Zure negozioak haztea nahi badu, zure enpresak ere askotarikoa izan behar du. Ezinezkoa da merkatuko sektore bat modu eraginkorrean zerbitzatzea, merkatuko sektore horretako ekarpenik ez baduzu.\nZenbait jendek aniztasun programetan barrutik begiratzen dute eta promozioa ez izateko edo beste norbaitekin lehenbailehen sustatu nahi duten aitzakiatzat erabiltzen dute. Uste dut miope eta agian ezjakin samarra dela. Promozioa norbaiten arrazan, generoan eta abarretan oinarritzeak aukerak ireki ditzake eta irekiko dizkio negozioari zein norbanakoari.\nHemen duzu milioi bat dolarreko galdera ... zure enpresa arrakastaz hazten denean gutxiengoak eta emakumezkoak modu aktiboan sustatuz, aukera berriak etorriko zaizkie enpresa horretako guztiei. Oilaskoa edo arrautza da. Beharbada, inoiz ez zenuke promozionatzeko aukerarik izango lantoki anitz hori eduki gabe!\nGoogle Bilaketa Aurreratuaren Aldagaiak Definitu dira\nSalesforce.com-ek ez du Internet Explorer 7-rekin funtzionatzen (benetan bai!)\nUrratsa 22, 2006 at 9: 35 AM\nHori gogoetatsua izan zen. Zure azken esaldia oso ona dela uste dut.\n11ko azaroaren 2006an, 8: 07an\nLehen, gutxiengoen kontratazioa arazo morala zen, orduan negozioaren arazoa bihurtu zen, orain beharrezkotasunaren arazoa da. Laster, jendea baino lan gehiago egongo da horiek betetzeko, kanpora ateratzeko arrazoia da. Ezin duzu zure buruari 38 urteko tipo zuri gizena deitu, itxura ona eta xarmangarria esan gabe. Zure buruaren deskripzioa aniztasunaren zati bat da eta esterotipoen menpe dago. Mutil zuri gehienek pentsatzen dute, aniztasunak beste bat esan nahi du, egia esan, denak komunitate anitzekoak direnean, adin, tamaina, familia egitura, sexu perferentzia, politika eta generoa eta arraza desberdinak dituztenak. Mezu ona


Euria ari zuen Bilbon urtarril erdialdeko astearte hartan. Agian norbaitek pentsatuko du Bilbon beti euria ari duela; bada, ez dadila inor listokeriatan hasi. Euriak paisaiaren ikuskera lausotzen du, eta gauarekin batera errekurtso bisual bat izateaz gain, sonoroa ere bihurtzen da. Errekurtso literario bat gehiago, erabiltzeko eskubide osoa dudana gainera! Edo ez?\nBada, euria ari zuen Bilbon urtarril erdialdeko astearte hartan. 11:45pm. Ibaiaren ezkerreko erriberan urez gainezka egiten zuen asfaltoak. Ur okadak estolda orotatik. La Mercedeko zubi ondoan aparkaleku bat autoz mukuru. Ibaiaren aldean aparkatuta Seat 127 horixka bat. Barrenetik apenas ikusten zen kanpoaldea. Dena gandu, dena laino. Atzeko eserlekuan jarrita, Ducadosak bata bestearen atzetik erretzen zituen Dionisosek. Anjelmari jarraitzen emanak zituen azken hamar egunak. Ez zebilen oker, berak susmatu bezala, Anjelmari sator kabroi, putaseme, madarikatu bat zen. Hamar egunotan ikusi zuen Anjelmari Salveko kapitain batekin. «Ardura gehiegi hartu gabe gainera, kabroi halakoa!». Izan ere, Bilbon bertan biltzen ikusi zuen Anjelmari, Dionisos behin eta berriz torturatu zuen kapitainarekin. Ez gainera koadrila ibili ohi zen kaleetatik oso urruti, ibaiaren bestaldean baino ez, Muelle tabernan, Dos de Mayon. Hasieran susmoa baino gehiago ziren haiek konfirmatutakoan mendeku irrika bortitza eragin zioten. Anjelmari akabatzeko arrazoiak bietarik ziren, kolektiboak eta pertsonalak. Kolektiboak, talde osoari iruzur egin ziolako; pertsonalak, Anjelmari Dionisosek berak sartu zuelako taldean. «Babu halakoa! Zertan pentsatzen hengoen! Alferrik gure bijilantzia sistemak! Zerbitzu Sekretu osoa inguruan izanda ere ez ninduan konturatuko... Babua!».\nUrtarrileko gau hartarako erabakita zuen Anjelmarirekikoak egitea. Geroago erabakiko zuen arrazoi pertsonal edo kolektiboengatik egin ote zuen.\nStar zahar bat zeraman zirako poltsiko batean. Durangoraino joan behar izan zuen haren bila. «Merezi dik!» pentsatzen zuen. Treneko bidaia leihotik begira eman zuen, bere ondoan orain jesarri orain zutitu zebiltzan atsoei erreparatu gabe. Bolueta, Etxebarri, Ariz, Basauri, Galdakao... beste ordu laurden bat eta Zornotza. Beste ordu laurden eta...\nArratsaldeko seiak ziren herrira iritsi zenerako. Alde zaharra zeharkatu eta aspaldiko laguna zuen Jabirenera sartu zen. Hilabeteetan elkar ikusi gabeko lagunen besarkadak, aupak eta bibak. Kafe ebakia barra gainean laga zionean heldu zion Jabiri besaurretik.\n— Hi, Jabi... Star zaharra... hemen daukak oraindik?\nAlmazenera joateko keinua egin zion Dionisosi, ezpainak askatu barik.\n— Star zaharra nahi duk?\nEskuak Dionisosen sorbaldetan jarriak zituen.\n— Star zaharra hartu eta tipo bat akabatu besterik ez.\n— Baina nola akabatu?\n— Akabatu. Pum! Pum! Eta kito.\n— Entzuidak, Anton... Taldea utzi egin duala esan zidatek.\n— Hala duk.\n— Sentitzen diat... Sentitu ez duk berba egokia, baina... kaguendios! Ze ostiatarako nahi duk orduan pistola? Heure kontutik hasi behar duk jentea garbitzen?\n— Ez duk hori, Jabi.\n— Zer duk ba orduan?\n— Anjelmari, zer!\n— Sator bat duk. Sator kabroi, putaseme, madarikatu bat!\nJabik egia ikusi zuen malko bat irristatzear zegoen Dionisosen begietan. Garagardo kaxa huts baten gainean eseri zen. Ukalondoak belaunetan, buruari oratu zion bi eskuekin.\n— Betiko lekuan zagok, generadorearen atzean.\nDionisosek ezagutzen zuen gordelekua. Lehenago ere hainbat alditan sartu eta atera zuten Star zaharra handik. Erabili, inoiz edo behin bakarrik, belaunen bat zulatzeko; baina atera, gehiagotan.\n— Neuri ere min egin zidaan ohartu nintzenean, baina halaxe duk...\n— Laostia! Anjelmari...\n— Neronek ere ez nian espero...\n— Pasako zaik.\n— Satorrak lurpean behar dik, Jabi. Nik bezain ondo dakik.\nEsku ahurrarekin ileak nahasi zizkion amultsu. Burdina zirako ezker poltsikoan sartuta alde egin zuen, eskua barruan, disimulatzen. Ez zen, izan ere, traste handia pistola zahar hura.\nHogeietako trenerako hamar minutu falta ziren. Tiketa hartu eta kanpoan eseri zen, zain. Zerua bederatzi hilabeteko emakumea bezala zegoen, erditzear. Kanpai hotsa, barrerak jaitsi eta, ondoren, txistu hotsa. Euba, Zornotza, Lemoa, Bedia, Usansolo... Lur jotako Jabiren irudia zeraman buruan. Han utzi zuen bere lagunik minenetako bat, pott eginda. Nor eta Jabi! Gogorretan gogorrena, beti edozertarako prest izaten zena. Baina honengatik edo harengatik halako estima berezia zion Anjelmariri. Ez bereziki ezerengatik, zerbaitengatik. Eta orain, bere begietako Anjelmari sator bat bihurturik. «Sator kabroi, putaseme, madarikatu bat!». «Satorrak lurpean behar dik». Eta ondoren Jabiren irudia, San Miguel kaxa hutsaren gainean... Bolueta, Bilbo.\nAurreko hamar egun haietan egunero egin zuen bezala, Anjelmariren etxera joan zen. Ataritik gertu zain egon zen, taberna batean, Anjelmari irteten ikusi arte. Anjelmarik 127a hartu zuenean, Dionisosek koadrilako bati eskatutako Mobylette zaharrean jarraitu zion Zabalbide kalean behera. Gero Erribera eta ondoren La Mercedeko zubia igaro zuten. Autoa aparkalekuan utzi eta Muelle tabernan sartu zen Anjelmari. Segituan iritsi zen Villoslada kapitaina, Seat 124 urdin ilun batean. Hiru zihoazen autoan. Villoslada kapitaina eta beste bat jaitsi ziren taberna parean. Autoak aurrera jo zuen. Ondoren beste Seat 124 urdin ilun bat agertu zen. Muelle taberna parean gelditu zen hura ere. Beste bi morroi jaitsi ziren, eta tabernako barraren alde banatan jarri. Dionisos Dos de Mayo kalean gora igaro berri zen oinez. Motozikleta aparkalekuan utzia zuen. Taberna paretik igaro zen segundo bakanak aski izan zituen Anjelmari eta txakurrak ikusteko. Espaloian goraxeago jo, gero ezkerretara hartu, berriz Hernani kaletik jaitsi eta La Mercedeko aparkalekura. Aise bortxatu zuen Anjelmariren 127aren sarraila, txoferraren ondokoaren ateko sarraila. Atzealdean jesarri eta Ducados bat bestearen ostean erretzen hasi zen, etengabe. Gauaren ilunak, euriak eta barruko gandu eta keak ez zioten apenas kanpokorik ikusten uzten.\n11:45pm ziren aparkalekuan pauso hotsa aditu zuenean. Gandu eta kearen artetik ezin izan zuen bazetorren tipoa bereizi, baina Anjelmari behar zuen. Txoferraren atetik sartu orduko entzun zuen Dionisosek:\n— Ze ke ostia da hau?\nMetal hotza garunean.\n— Kaixo, Anjelmari. Hago holantxe, geldi eta isilik, tapizeria zatar hau zikindu nahi ez baduk!\n— Baina hi...\n— Isilik eta geldi esan diat! Ea esku horiek! Nire bistara nahi ditiat!\nIsilunea eternala egin zen auto barnean. Munduak jira-bi raka ibiltzeari utzi zion istant batez, eta Anjelmari eta Dionisosen bihotzak ere oxigeno dosirik jaso barik egon ziren tarte horretan.\n— Sator madarikatua!\nKaskezurraren erdian kolpe gogor bat eman zion Star zaharrarekin.\n— Eta alua gainera!\nAnjelmarik hortzak estutu zituen, kexu zipitzik gabe.\n— Dionisos, entzudak mesedez! Entzuidak!\n— Beste gezurren bat akaso?\n— Azkenengoz atxilotu nindutenean ez ninduan kapaz beste tortura saio bat agoantatzeko, benetan esaten diat... Eta zera eskaini zidatean... dirua... eta... Ez ninduan kapaz, Dionisos! Bakea behar nian, handik irten behar nian, elektrodorik gabe, bainera gabe! Eta nik ba... zera...\n— Eta ostiak eta putak! Kaguendios! Ze uste duk, besteei ez digutela horrelakorik eskaini?\nGogor eusten zion kokoteko ileetatik.\n— Talegoan daudenei! Eta kanpoan utzi dituztenei! Baina Mikeli hori ere ez, aditzen? Hori ere ez!\nBerriz ere isilunea egin zen 127 barnean. Kristalak erabat lausotuta zeuden. Apenas entzuten zen kanpoko zaratarik.\n— Zer egin behar duk nirekin?\n— Ze ostia egin behar duk, Dionisos? Esadak, laostia!\nAnjelmari zotinka ari zen, esku biak bolantean, Dionisosek agindu bezala. Ahapetik atera zitzaion Dionisosi:\nGatillo hotsa entzun zen. Klak! Anjelmariri geratu egin zitzaion bihotza. Gero begiak zabaldu zituen, segundo bat lehenagoko kristal lausotua ikusi zuen. Euri tantak kristalaren kontra, beren burua hiltzen.\n— Banekian ez hintzela kapaz izango, Dionisos... Barkaidak... hiretzat ere dirurik izango duk nirekin bahator, ez hadi horregatik arduratu...\n— Star zahar hau...\nPum! Odolak Dionisosen ziraren eskumuturrak zikindu zituen. Anjelmariren burua pisu egin zitzaion eskuartean, eta bere horretan laga zuen. Lasai itxuran irten zen autotik. Inguruari so egon zen une batez. Inor ez. Euria gogotik ari zuen joandako orduetan. Ibaia indartsu eta lohi zetorren gauaren ilunean. Gorpua autotik atera eta uretara jaurti zuen. Apenas aditu zen zerraldoaren hotsik Ibaizabal indartsuan.


Etxea Ikastetxea\tIkastetxeko dokumentuak\tBIZIKIDETZA PLANA\nIkastetxean BIZIKIDETZA PLANA sortu dugu. Idatzi honek ikastetxearen antolaketa eta funtzionamendua zehazten ditu eta argi uzten du planaren oinarrizko ideia elkarrekin bizitzen ikastea dela; hauxe baita gure hezkuntza proiektuaren helburu nagusia. Hori dela eta , funtzionamendu arauak zehazteaz gain, plan honen helburua elkar bizitza egokia sustatzen duten jokabideak eragitea da. Gainera, plan honen bidez, guztion ahaleginari esker ,elkarrenganako errespetua eta adostutako arauak tresnatzat hartuz, gure ikasleen ikaskuntza baloreetan oinarritutako heziketa integrala izatea lortu nahi dugu .\nBizikidetza planak ikuspegi baikorra du. Horrela, jarduera bakoitza elkarrekin hobeto bizitzeko jokabideak ikaste aldera egiten dugu. Elkarren arteko liskarrak konpontzeko beharrezkoak ikusten ditugu honakoak: parte- hartzea, adiskidetzea eta prebentzioa.\nIkastetxeko Barne Araudia maiatzaren 2009an onartu zen eta bertan ikastetxeko funtzionamendu arauak islatuta daude. Horretarako Eskubide eta Betebeharren 201/2008 dekretua hartu da oinarri. Arau horien artean honakoak aipatuko ditugu:\n• Hezkuntza komunitatearekiko errespetua da pertsonen arteko harremanetan nagusitzen den balorea.\n• Klaseetara etortzea eta puntualtasuna oinarrizko baldintzak dira. Honek errazten baitu ikastetxearen antolakuntza eta ikasleen errendimendua.\n• Hutsegiteak aurreikusi badaitezke, tutoreari egiaztagiria ekarri behar zaio, familiek edo legezko tutoreek sinatuta.\n• Egiaztagiririk gabeko hutsegiteak eta puntualtasun eza behin eta berriro gertatuz gero, Barne Araudian zehaztuta dauden ondorioak ekar ditzake.\n• Indarrean dagoen araudiaren arabera, erretzea eta drogak edo legez kanpoko substantziak kontsumitzea, ematea edo saltzea debekatuta dago.\n• Ikasleen segurtasuna bermatzeko, ibilgailuak (autoak, bizikletak eta motorrak) ezin dira sartu. Gainera, monopatinak debekatuta daude ikastetxeko eremuan.\n• Mugikorrak, argazki kamerak eta bestelako gailu elektronikoak ikastetxe barruan erabiltzea debekatuta dago.\n• Haur Hezkuntzan eta Lehen Hezkuntzan uniforme osoa jantzi behar dute. Gainontzeko mailetako ikasleek, jarduera bakoitzaren arabera, jantzi egokiak ekarri behar dituzte. Eskolako txandala beharrezkoa da Heziketa Fisikoan maila guztietan, Haur Hezkuntzan izan ezik.\n• Eskolako instalakuntzen zainketa, garbiketa eta mantentzea denon ardura da. Familiek euren haurrengan instalakuntzen erabilera egokia sustatu behar lukete.


Ongietorria – Gizapedia\nOngietorria igarotze erritu batzuek hartzen duten formetako bat da. Forma positiboa da, alaitasun giroan ospatu ohi dena, egoera edo talde berrira sartzen dena zorionduz, bere gertuko nahiz talde berrikoen eskutik bereziki. Ohikoa da halaber kanpokoari hospitalitatea eskaintzen zaionean, maiz bertako guztien harrera abegitsuaz, oturuntza kolektiboez eta opariez. Euskal Herrian, ETAko presoei kartzelatik irtetean egindako ongietorriak eztabaidatsuak izan dira, haien biktimen berbiktimizazioa dela gaitzetsiz batzuen aldetik, eta maitatuari maitasuna adierazteko eskubidea aldarrikatuz besteen aldetik.\nErrituak kultura batean burutzen diren ekintza egituratu, finko, errepikatu eta dramatizatuak dira, balio instrumental zuzenik gabe guztiz adierazkorrak direnak. Terminoa sanskritozko rita hitzetik dator ("arauaren araberakoa, normala"). Espazio eta denbora jakin…\nAbluzioak (latinezko ablutio hitzetik, "garbiketa") edo ikuzketak erlijio batzuetan urarekin egiten diren gorputzaren garbiketa errituak dira. Ohikoak dira erljio musulmanean, non egunek otoitzen aurretik garbiketa egin behar den.…


Komando digitalaren kontrol sistema on batek zure modeloaren diseinua exekutatzeko aukera ematen du ondo oiled makina bezala. Digitrax Zephyr DCC Systemak diseinu nahiko txikia duen edonorentzat aukera ona da. Sistemaren zati handi bat ere erabil daiteke modu eraginkorrean.\nDigitrax Zephyr zure eredu trenbidearen konfigurazioa eta exekutatu behar duzun guztia dator. Behin konfiguratuta eta martxan dagoenean, zu eta zure lagunak miresten dituzu eserita eta miresten duzu zure lorpena.\nPakete honetan lortzen duzuna:\nAll-in-one DCS50 throttle / komando geltokia / booster unitatea\nTrenak exekutatzeko potentzia 2,5 zabalera\n10 lokomotora baino gehiago kontrolatzen ditu aldi berean\nGelditu beharreko 10 konektore onartzen ditu\nBi "salto-portu" patentatuek DC botere-paketeak throttles gisa erabil ditzakete\nBi digitu eta lau digitu daramatza 9000 locomotora helbide baino gehiago zuzentzeko\nBiltegiratze deskonektatzaileetarako 999 errailek osagarriak onartzen dituzte\nDigitrax LocoNet osagaien sarea\nEskala: HO, TT, N eta Z\nDiseinu erraldoia eraikitzen ez baduzu, beharbada izango duzu DCC sistema guztia. 2.5 amp-eko potentzia irteera probatu ahal izango duzu ziurrenik aldi berean exekutatzen diren hamar lokomotora gehienez, baina bost edo sei lokomotora baino gehiago exekutatzen badituzu, Zephyr-k nahikoa izan beharko luke. Idazketa honen unean Zephyr-k bere prezioen gama guztietan unitate indartsua izan zuen eta produktu ona da benetan, agian sistema hau ez da zuretzat.\nZephyr-k hiru sari irabazi zituen bere ezaugarri berritzaileetarako, baina hori 2002an amaitu zen. Denbora ez da oraindik gelditu, baina zoritxarrez, Zephyr-k du.\nZephyr-ren ahultasuna user-friendly interface falta da. Ordenagailu erabiltzaile adituek Zephyr erabiltzea ez da arazorik izango. Baina zenbakizko pantaila bat eta egoera LED batzuk bakarrik ditu.\nHorrek oso erreferentziazko eskuliburuak egiten ditu. Balio bereko prezio bereko unitate guztiak ez dira indartsuak izan, LCD panelak eta menuko eragiketa interfazeak zazpi segmentu pantailetan eta guztiz zenbakizko eragiketen ordez. Gainera, teklatuaren inguruko txandan botoiak gutxiago erabiltzea ahalbidetzen du, batez ere gazteago edo zaharragoa den erabiltzaileentzat. Zephyr-ren erabiltzailearen interfazea ez da hobetu sei urteotan, ordenagailuak ez diren pertsonei gomendatzen diena.\nDigitrax Zephyr oso zabalgarria da, LocoNet-en potentzia dela eta, Digrietx jabedun sarea DCC osagaiak konektatzeko. LocoNet-ekin zure throttle-ak Zephyrer-era gehi ditzakezu. Komando geltoki eta booster indartsuagoa behar baduzu geroago, Zephyr-k alderantzizko begizta sekzioko booster automatikoa bihur dezake. Beraz, zure inbertsioak bere balioa mantentzen du.\nForma txikiagoa duen ordenagailu aditu bat bazara, produktu hau zuretzat egokia izan daiteke. Ere aukera bikaina da eredu trenei buruz prest egoteko prest dagoen norbaitentzat, baina ez da DCC sisteman diru asko gastatzea.\nHO Scale Track Planak Model Train Layouts\nZure Model Train Track modeloaren Miniaturazko Cornstalks egitea\nIgogailua / Jaregin Zubiak\n15 DIY Halloween Jantziak Paperetik egin dezakezu\nDo It Yourself birziklatutako kartoia Tube Flower Paper Artisautza\nErraza Magic Trick, Mentalism Prediction\nFree inprimatzeko alfabetoaren letrak ereduarekin kolorearekin


Arabiar irudikapen garikideak Terrorismo islamikoa, Coran, bazar, Alhambra, Ramadan, bizarra, Sherezade eta 1001 gauak, haima, Frankoren zaindariak, zapi palestinoa, Ala, tea, Jomeini, Chador, Mekka, harem, petrolioa, Osama, errezua, Hashish plantazioak, Muhamed Ali, paterak, alfonbrak, , kashba, xakea, zenbakiak, turbanteak, zimitarra, Saddam Hussein, kus kus, Hezbollah, sabel dantzariak,... Topiko eta irudi hauetatik haratago ba al dakigu ezer mundu islamiarraz? Ekialdera begiratu eta ikusten al dugu ezer komunikabideek eskaintzen digutenetik at? Esistitzen al da arte garaikide eta ausartarik herrialde hauetan?\nEkainaren 14 tik 19ra, Donostiako Artelekun Arabiar irudikapen garaikideak izeneko jardunaldiak antolatu dira. Mundu islamiarrean pentsamolde ezberdinak eta mota guztietakoak daudela adierazteko. Pentsamendu ¨modernoa¨ mendebaldarren esklusiba ez dela frogatu eta besteak beste, mundu islamiarrak badituela bere tresna eta pentsalariak aldaketak proposatu eta gauzatzeko. Kolonialismo intelektualari aurre egiteko eta komunikabideek erakusten ez diguten musulmanen aurpegia ezagutzeko aukera. Besteak beste, Eyal Sivan eta Michel Khleifi, Salima Ghezali, Aboubakr Jamai, Tariq Ramadan, Nadia Yassin eta Gema Martín Muñoz hizlariek, gai ugari proposatuko dute eztabaida foro eta hitzaldi publikoetan: eskualde horretako bilakaera politikoaren azterketa krisialditik ateratzeko; nazioarteko herriek eta mendebaldeko potentziek betetzen duten papera, eta bete beharko luketena; alderdi politikoen azterketa eta gaur egungo hautabide politiko diren aukerak; Islamaren egitekoa hautabide horretan; giza eskubideen egitekoa eta "terrorismoaren aurkako borroka"ri buruzko iritziak...


Haizeak atzo Euskaldunan utzitakoa | Gazteluko Plazatik\nHasiera » Euskara » Haizeak atzo Euskaldunan utzitakoa\nDuela hamabost egun Euskaldunon Egunkariaren epaia ezagutu zenean, poza borborka barreiatu zen Euskal Herri osoan, eta Martin Ugalde Kultur parkean bereziki. Zalantza guztiekin espero bazen ere, azkenean iritsi beharrekoa heldu zen Madrildik. Bilboko Euskaldunako atzoko poza pausatuagoa zen, harlauza itzela gainetik kendu izan duenaren poz sakona, bigarren harlauzari bultza egiteko indarra hartzen duenaren alaia. Bigarrenaren mehatxua, Juan Mari Torrealdaik gogoratu zuen moduan, hor dago eta. Baina tira, “Gozatu orain hau eta gero gerokoak” arnas zitekeen Euskaldunaren baitan. Eta norabide ugariko esker ona.\nGoiz bikaina Bilbon eta ederra ekitaldia bera ere. Artista eta hizlariek bortxaz isilarazitako zazpi urteko ibilbide latza maitasunez inguratu zuten. Bideoz jarraitu genuen ibilbide ezaguna, eta 2003ko apirilean Fermin Muguruzak musika saria jasoaz bat Madrilen egindako salaketa ausarta bergogoratu, artista espainiarren txistu eta protesta ozena ere garbi entzun zen moduan. Hego haizeak ez du damurik ekarri. Bilboko haizeak, ordea, kanta artean bultzatu zuen Jon Maia dantzaria, oholtza gainean hostoa bailitzan mugituz. Txalorik indartsuenak auzipetuentzat eta Euskaldunon Egunkariarentzat, zutik, baina ez zen oso atzean geratu Kataluniatik, Madrildik, Valladolidetik… hurbildutako solidarioek jaso zuten esku-sarta.\nAlai eta gozatzen jendea. Beren musikarekin harritu ninduen Arrasateko Gose musika taldeak eta Ines Osinaga abeslariak amesgaiztoa ekarri zuen triki doinuen ondoren: “Hemen torturatzen da!”. Gotzon Barandiaranek goxo utzi zuen poema oholtzan, baina poesia bukaeran iritsi zen, sostengu taldea eta auzipetuak oholtzan, Mikel Sorozabal auzipetuaren alabatxoa oholtzara korrika igo eta aitaren besoetara jo zuenean. Hala bukatu zen eta hurbildu baino alaitsuago barreiatu ginen etorritako bideetan. 15:00etako albistegia jarri autoan, Euskadi Irratian behintzat albisterik ez. Beharbada ez zuen mereziko. Joseba Tapiaren Real Politik jarri nuen. Honek bai merezi du, hura martxa Iruñera bidean.\nGaur goizean, astelehena, Euskadi Irratiko 8etako informatiboan atzoko ekitaldiaren informazioa txukun emanda entzun dut. Eta AVTk eta Dignidad y Justiciak ez dutela helegiterik jarriko. Jarrai beza hala egunak.\nTweets that mention Haizeak atzo Euskaldunan utzitakoa -- Topsy.com - [...] This post was mentioned on Twitter by Euskal blogosfera, Euskal blogosfera. Euskal blogosfera said: #euskalblogosfera Haizeak atzo Euskaldunan utzitakoa:…


Donostia Zinemaldia :: Kuroi ame\nKuroi ame / BLACK RAIN (EURI BELTZA)\nIzenburuak Hiroshiman bota zuten lehen bonba atomikoaren ondorengo euri erradioaktiboa aipatzen du. Yasuko, neska ezkongai gazte batek, zoritxarrez Hiroshima bixitatzen du eztandaren egunean. Harrigarriro, ez du inolako zauririk eta badiaren bestaldean dagoen bere herrira itzultzen da. Tamalez, eskualde osoan eragin izugarria izan du ?euri beltzak? eta hurrengo urteetan erradioaktibitateak poliki-poliki baina gupidagabe bertako bizilagunen osasuna eta arima hondatzen ditu. Yasukoren lagun-ohiek ez dute gaisotasunaren jatorria ulertzen eta neskari egozten diote hura herrira ekartzearen errua. Paria bat bihurtzen da azkenerako, eta bonbak Yasukoren bizitza suntsituko du bete-betean gainean erori izan balitzaio bezalaxe.\nSHOHEI IMAMURA Tokio, 1926. Japoniar gizartearen behatzaile eraginkorra izaki, intzestua eta superstizioa bezalako gai debekatuak aztertu ditu. Ozu eta Kawashimaren laguntzaile gisa hasi eta, Oshima eta Shinoda bere lankideekin batera sistema tradizionalen aurka jotzea erabaki zuen. Bere lanik ezagunenak dira, Fukushu suru wa ware ni ari (Mendekua nirea da, 1979), Narayama Bushiko (Narayamako balada, 1983), Unagi (Aingira, 1997, Donostiako Zinemaldiko Zabaltegi sailan aurkeztua) eta Kanzo sensei (Akagi doktorea, 1998), besteak beste.


“Ikasturtea ahalik eta normaltasunik handienarekin hasten saiatu gara” | Mondraberri Arrasateko Ataria\nHasiera Albisteak “Ikasturtea ahalik eta normaltasunik handienarekin hasten saiatu gara”\nGarai zailak dira hezkuntzarentzat. Covid-19aren agerpenarekin, Arrasateko eta, oro har, Euskadiko bizilagunek behin baino gehiagotan jarri dute zalantzan haurrak ikasgeletara itzultzea segurua den ala ez. Eusko Jaurlaritzako Osasun eta Hezkuntza Sailak, bai eta Euskadiko ikastetxe bakoitzak ere, hainbat neurri jarri ditu abian ikastetxeetara buelta segurua izan dadin.\nIkasgeletara egokitzeko hartu diren neurrien artean, Aitorrek esan du, eskolak ahalik eta normalitate handienarekin hasten saiatu diren arren, ikasturtea hasteko hainbat neurri hartu direla: “Ahal den neurrian, ikasturte hasiera hau ahalik eta normalena izan dadin saiatu gara, baina, logikoa denez, hainbat neurri hartu behar izan dira; sarreretarako eta irteerretarako ordutegi desberdinak zehaztea, musukoa erabiltzea, segurtasun distantziak mantentzea, gel hidroalkoholikoa erabiltzea eta abar. Horretaz gain, talde finkoak ezarri ditugu ikasleak ahalik eta gutxien nahasteko eta funtzionamendu-arauak gune bakoitzaren ezaugarrietara egokitu dira. Arizmendi gune ezberdin askoren kumulua da, eta protokolo komun bat zehaztu bada Arizmendi osorako, gune bakoitzak bere protokolo propioa zehaztu du, ez zigun balio protokolo komun bat ezartzea gune guztientzat. Gune bakoitzera ondoen egokitzen dena egin behar izan dugu. Gaur egun Arizmendiko ikasle guztiak gelan daude, eta gurasoren batek ere ez du erabaki seme-alabak etxean uztea”.\nAitorrek adierazi duenez, irakasleen segurtasunaz ere arduratu dira, ohikoak diren segurtasun neurriak hartuz.\nBestalde, aisialdiko espazio komunak erabiltzeko orduan jarduteko metodoa zein den ere azaldu du: “Arizmenditik aisialdirako espazioak erabiltzen jarraitzearen aldeko apustua egin dugu, horretarako ordutegi eta metodo espezifikoak ezarriz ikastetxe bakoitzerako. Gainera, haurrak egunero mugitzen diren hiri-espazioak erabiltzeko protokolo bat lantzen ari gara. Hala eta guztiz ere, ahalik eta modu normalenean funtzionatzen jarraitu nahi dugu”. Laburbilduz, barne eta kanpo testuinguruak erabili nahi ditugu.\nAste honetan, Aretxabaletako Basabeazpiko 5 urteko haurrak etxean konfinatu behar izan direla ezagutu da, irakasle batek PCR proban positibo eman ostean. Aitorri horren inguruan galdetu nahi izan diogu, eta Arizmendi osatzen duten guneetako batean positibo berriak atzemanez gero nola jokatu duten galdetu diogu: Osasun Sailak ezarritako protokoloari jarraituz, positiboa hautematean Osakidetzako arduradunekin harremanetan jarri ginen eta haiek jarraitu beharreko protokoloa zehaztu ziguten. Dena den, zehaztu nahi nuke ikastola ez dela zero arriskuko lekua. Ahal diren neurri guztiak hartu dira eta ahal den guztia egin da ahalik eta espazio seguruenak izan daitezen, baina egoera dena da eta arriskua beti dago. Bestalde, Osakidetzak adierazi digu oso zorrotzak izan behar dugula ikasleen eta irakasleen asistentzia erregistratzearekin, rastreoarako oso garrantzitsua baita egun bakoitzean ikastolan nor egon den erregistratuta ondo jasota izatea. Basabeazpiren kasuan, adibidez, hainbat ikasle ez ziren ikastolara joan egun hartan eta, ondorioz, ikasle hauek ez daude etxean, ikastolan baizik”.\nArizmendi ikastolak helburu orokor batzuk zehaztu ditu etapa guztietarako:\n-Gure jarduna bitariko ikaskuntzara ekartzea (presentziala eta on line) eta horretarako ikas materialak eta guneetako espazioak egokitzea.\nIkastola toki segurua eta konfiantzazkoa izatea eta horretan ari gara\nKonfiantzaren pedagogia testuinguru berrira ekarrita geure bidea jarraitzea.\nOsasun hezkuntza: Ohitura berriak sistematizatzea ikasleak protagonista bihurtuz.\nEskenatoki hau gure proiektu pedagogikoa aberasten jarraitzeko abagune moduan hartzea.\nEta zeintzuk dira Arizmendiko nahiak?\nJarduera presentziala lehenesten dugu bestelako jarduera mota batzuen gainetik.\nUnitate minimoa taldea izango da, ez da norbanakoa.\nKanpo espazioan jardungo gara ahalik eta gehien (natura+hurbileko espazio urbanoa).\nOsasun emozionala etapa guztietan modu sistematikoan landuko da.\nKutsatze-kasuen aurrean sor litezkeen estigma, erru, urruntze, kontrol eta deskonfiantza-jarreren aurrean, kontzientziazioa, autoerregulazioa, konfiantza, elkarlana eta elkartasun-jokabideak bultzatu eta landuko dira.\nGaur egun, Euskadiko 71 ikastetxek itxita dituzte ikasgelak, Covid-19aren ondorioz. Guztira, 92 gela itxi dituzte, ikasturte honetako eskolen % 0,52, baina ikastetxe guztiak zabalik daude, Eusko Jaurlaritzako Hezkuntza Sailak jakitera eman dituen azken datuen arabera (irailaren 17ko 12: 00ak arte).


Zierbena Bahñias de Bizkaia festara batu da\n14 Uzt 2019\n‘Galipo’ak izan dira VII CaixaBank banderako garaileak eta Orio Babyautok beste garaipen bat lortu du IV CaixaBank Banderan\nGaraipena Zierbena Bahías de Bizkaiarentzat Castro Urdialeseko uretan, denboraldiko lehen garaipena lortuz. 21’04”48ko denborarekin, Juan Zunzuneguiren mutilek VII CaixaBank Bandera etxera eramatea lortu du. Bere aldetik, CaixaBank Patroi Onenaren Sailkapenenan, Arkaitz Diaz, Donostiarrako patroiak jarraitzen du lidertzan.\nZierbena Bahías de Bizkaia estropada hasieratik gailendu da bere txandakideei eta 21’04”48ko denborarekin estropadaren garaipena lortu du. Urdaibai Avia izan da bigarren, 6”80ra. Orio Babyauto, bere aldetik, hirugarren izan da, 21’15”05eko kronoarekin eta Santurtzi Iberdrola itxi du txanda, garaileengandik 26”60ra, seigarren postuan amaituz.\nBigarren txandan, GO fit Hondarribia eta Donostiarraren arteko lehia polit bat ikusi ahal izan dugu. Azkenean , txandako garaipena ‘Ama Guadalupekoa’rentzan izan da, laugarren postua lortuz 21’27”44ko denborarekin. Donostiarrak bostgarren izan dira hondarribiarrengandik 3”60ra. Ondarroa Cikautxo hamargarren izan da gaurkoan 22’03”32ko denborarekin eta Kaikuk itxi du gaur sailkapena ‘galipo’engandik 1’16”32ra.\nCabo izan da lehen txandako traineru indartsuena, zazpigarren postua lortuz 21’58ko denborarekin. Lekittarra Elecnor zortzigarren izan da, garaileengandik 56”02ra. Astillero Repsol Electricidad y Gas, 22’01”76rekin, eta San Pedro, 22’04”74rekin, bederatzigarren eta hamaikagarren sailkatu dira gaurko jardunaldian.\nOrio Babyautok asteburu perfektua itxi du\nGaraipen berria Orio Babyautorentzan Euskotren Ligan, IV CaixaBank Banderan garaile izanda. ‘Txiki’ traineruaren denbora 11’35”06koa izan da. Donostia Arraun Lagunak sailkatu da bigarren postuan, garaileengandik 18”30era. Hondarribia Bertako Igogailuak izan da hirugarren, 11’58”88ko kronoarekin eta Donostiarrak itxi du gaurko estropada Santi Zabaletaren neskengandik 46”56ra.\nBi jardunaldi berri\nDeskantsurik hartzeko denborarik gabe, txapelketa datorren asteburuan buletatuko da beste bi jardunaldirekin. Larunbatean, Orioko XXIX. Estropadak - VII. Orio Kanpina Bandera lehiatuko da eta igandean XVIII. Ayuntamiento de Sestao Bandera.


Enpatia falta den garai honetan, “Entre dos aguas” datorkigu, Donostiako 2018. urteko Nazioarteko Zinemaldian Urrezko Oskola irabazi zuen filma, Isaki Lacuestak zuzendua. Sentsibilitate eta errespetu handiarekin datorkigu “La leyenda del tiempo” zikloa ixtera, elipsiz betetako hamabi urteren ondoren, non hainbeste eta hain gutxi aldatu den aldi berean.\nMaiatzeko musika nobedadeak\n“Zabaldu ateak” izeneko diskoa Urtzek argitaratu duen zortzigarrena da. Pop-rock melodikozko hamar gai berri jasotzen ditu, metalizatu gabekoak, oso letra optimistekin eta interpretaziorako oso irekiak, feminismoa eta migrazioa gaitzat hartuta, besteak beste. Maite Larburu konpositoreak, biolin-jotzaileak eta abeslariak, bakarkako bere lehen diskoa atera berri du, “Hezurren azpian” izenekoa.\nÁngel Luis Sucasaren “El juego de Zhara” izeneko eleberria Amaro eta Judyren ikuspegitik irakur daiteke. Bi istorioen amaiera liburuaren erdian dago, eleberri kapikua baita, eta erdialdeko orrietan Zharak pertsonaia bakoitzari bidalitako eskutitz bat aurkituko duzu, komiki formatuan.\nFONOTEKAN: Judy Garland\nEkainaren 24tik 29ra bitarteko zine-zikloa Judy Garland abeslari eta aktoresa estatubatuarrari eskeiniko diogu, duela 50 urte zendu baitzen.\nRockomikia erakusketa badabil\nRockomikia erakusketa David Zapirain eta Koldo Almandozek komisariatuta sortu zen Artelekun bildu ziren hainbat fanzine eta Fanxinoteka bera ardatz hartuta, gaur egun fanzine horiek Komikigunean daude.\nIntisar eta Yemen\nIntisar pertsonaiaren begietatik ikusaraziko digu Pedro Riera gidoigileak Yemeneko egoera konplexua. Intisar Yemeneko emakume gaztea da eta uneoro egunerokoak, tradizioak, lagunek, familiak zein bere buruak baldintzatua sentituko da.\nGai hauei buruzko liburuak aurkituko dituzu: Ed. Siruela-ren “ Tiempo de mirar “, Annie Ernaux ( Letretako Formentor Saria 2019 ), “Bizikletan Bidaiatzen” eta Boris Vian.


Saint-Victor (Dordoina) - Wikipedia, entziklopedia askea.\nJeannik NADAL (2014-2020)\n45° 15′ 49″ N, 0° 26′ 18″ E / 45.263611111111°N,0.43833333333333°E / 45.263611111111; 0.43833333333333Koordenatuak: 45° 15′ 49″ N, 0° 26′ 18″ E / 45.263611111111°N,0.43833333333333°E / 45.263611111111; 0.43833333333333\nSaint-Victor (Dordoina) (Frantzia)\nSaint-Victor (Dordoina) (Okzitania)\nGrand-Brassac, Douchapt, Montagrier, Tocane-Saint-Apre, Saint-Méard-de-Drône eta Celles\nSaint-Victor (frantsesez eta ofizialki: Saint-Victor) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 211 biztanle zituen.\n2007an Saint-Victor udalerrian erroldatutako biztanleak 196 ziren. Familiak 80 ziren, horien artean 25 pertsona bakarrekoak ziren (8 bakarrik bizi ziren gizonak eta 17 bakarrik bizi ziren emakumeak), 30 seme-alabarik gabeko familiak ziren, 21 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 143 etxebizitza zeuden, 86 familiaren etxebizitza nagusia ziren, 52 bigarren erresidentzia ziren eta 5 hutsik zeuden. 141 etxeak ziren eta 1apartamentu bat zen. 86 etxebizitza nagusietatik 72 bere jabearen bizilekua ziren, 10 alokairuan okupaturik zeuden eta 4 doan lagata zeuden; 1ek gela bat zuen, 3 etxek bi zituzten, 10 etxek hiru zituzten, 20 etxek lau zituzten eta 52 etxek bost zituzten. 66 etxek euren parking plaza propioa zuten azpian. 41 etxetan ibilgailu bat zegoen eta 36 etxetan bat baino gehiago zituzten.\n2007an lan egiteko adina zuten pertsonak 115 ziren, horien artean 78 aktiboak ziren eta 37 inaktiboak ziren. 78 pertsona aktiboetatik 73 lanean zeuden (45 gizon eta 28 emakume) eta 5 langabezian zeuden (1 gizon eta 4 emakume). 37 pertsona inaktiboetatik 24 erretiraturik zeuden, 5 ikasten zeuden eta 8 "bestelako inaktibo" gisa sailkaturik zeuden.\n2009an Saint-Victor udalerrian 88 unitate fiskal zeuden, 195,5 pertsonek osaturik. Pertsona bakoitzeko diru-sarrera fiskalaren mediana urteko 17.780 euro zen.\n2007an zeuden 6 komertzioetatik, 1 eraikuntza enpresa zen, 1 garraio enpresa zen, 1 ostalaritza eta jatetxe enpresa zen, 1 informazio eta komunikazio enpresa zen, 1 zerbitzu enpresa zen eta 1 administrazio publikoko enpresa zen.\n2000. urtean Saint-Victor udalerrian 6 nekazaritza-ustiategi zeuden.\nSaint-Méard-de-Drône (2,0 km)\nDouchapt (2,4 km)\nMontagrier (3,2 km)\nCelles (4,2 km)\nSaint-Pardoux-de-Drône (4,4 km)\nGrand-Brassac (4,7 km)\nTocane-Saint-Apre (4,8 km)\nVilletoureix (5,8 km)\nMultimedia: Saint-Victor (Dordogne)\nBNF: 15252151w (data)\nOrriaren azken aldaketa: 30 azaroa 2019, 20:52.


Euskaltel, Euskaraldiaren erakunde sustatzailea\nEuskalteleko langileak, azaroaren 13tik abenduaren 3ra bitartean, "Ahobizi" eta "Belarriprest" izango dira.\nEuskaltelek zenbait jarduera antolatu ditu enpresan, ekimenaren berri emateko eta euskararen erabilera sustatzeko.\nBilbo, 2018ko azaroaren 14a. Euskaltelek bat egin du Euskaraldiarekin, enpresa sustatzaile gisa. Hizkuntza-ohituretan eragiteko eta euskararen erabilera sustatzeko Euskadi osoan modu koordinatuan martxan jarri den ekimena da Euskaraldia.\nErakundeko pertsona guztiak ariketa sozial horretan izen ematera eta parte hartzera gonbidatu ditu Euskaltelek, "Ahobizi" edo "Belarriprest" izan daitezen enpresan azaroaren 23tik abenduaren 3ra bitartean. Ahobizi izatea aukeratzen dutenak euskaraz arituko dira euskara ulertzen dutenekin, eta euskaraz ez dakitenei ere lehenengo hitza euskaraz egingo diete. Euskara ulertzen baina euskaraz hitz egiten ez dutenek (Belarriprest) euskal hiztunei eskatuko diete euskaraz egin diezaiotela.\nAipatutako 11 egun horietan, informazio-pilulak argitaratuko dira Arabako, Bizkaiko eta Gipuzkoako egoitzetako Euskalteleko langileentzat ariketa hori egiteko gomendioekin, adibideekin eta azalpenekin, eta eremu komunak Euskaraldiz ?jantziko? dira, gaiari buruzko horma-irudi eta irudiekin.\nEuskaltelen banatzaileek ere bat egin dute ekimen honekin, eta saltokietako langileek ere kanpainan parte har dezaten sustatuko dute. Hala, azaroaren 23tik aurrera, "Ahobizi" edo "Belarriprest" izango dira ?hala identifikatzeko txapa izango dute soinean?, eta, hamaika egun horietan, konpromiso hori betetzeko gonbita egiten duten elementuekin apainduko dituzte dendak.\nEuskara Euskaltelen nortasun-ezaugarria eta gizartearekiko hurbiltasunaren adierazgarria denez gero, hainbat ekintza antolatzen ditu Euskaltelek urtean zehar harekiko konpromisoaren erakusgarri, eta horietako bat da Euskaraldia ere.\nTelekomunikazio-operadore gisa hasi zenetik, euskara enpresa barruan nahiz kanpoan bultzatzeko konpromisoa hartu zuen Euskaltelek. Horretarako, euskararen trebakuntza eta haren erabilera bultzatzeko zenbait ekimen dituen Euskara Plan bat sustatzen du. Esaterako, telefonia mugikorreko terminalen eskuliburuak euskarara itzultzen dituen operadore bakarra da Euskaltel.\nAlor horretan, hizkuntzaren erabilera egoera guztietara egokitzen du; izan ere, bezeroentzako jakinarazpenetan euskara erabiltzen du (webgunea, aldizkariak, fakturak...) eta bezeroarentzako arreta-zerbitzu guztiak ere euskaraz ematen ditu (saltokiak, call centerra, saldu osteko zerbitzuak, etab.).\nEuskaltelen, euskara erabiltzea ez da betebehartzat hartzen, enpresa gisa identifikatzen duen konpromisotzat baizik. Beste zenbait alderdi ere aipatzekoak dira euskararen arloan; esate baterako, Euskaltel Ikastolen Elkartearekin lankidetzan aritzen da euskararen urteroko festak babestuz: Ibilaldia, Araba Euskaraz, Kilometroak eta Nafarroa Oinez. Horrez gain, beste hainbat kultura-ekitaldi ere lagundu eta babesten ditu, hala nola Euskal Herriko Bertso Txapelketa, Korrika, Durangoko Azoka, Euskal Eskola Publikoaren Jaia, ETBren Goazen telesailaren ikuskizuna eta PuntuEus fundazioaren webgunea.


14 de abril en Bilbo, Manifestación por la derogación de la cadena perpetua - Boltxe\n14 de abril en Bilbo, Manifestación por la derogación de la cadena perpetua\nEste sábado día 14 de abril en Bilbo y desde las 5 y media y saliendo de La Casilla, manifestación por el final de la cadenaperpetua contra las y los prisioneros póliticos vascos.\nBoltxe llama a acudir a esta manifestación.\nBizi osorako espetxe zigorraren aurka, Goazen Bilbora!\nHerrirak bat egin nahi larunbatean Bilbon burutuko den manifestazioarekin:\nHerrira Mugimenduak bat egin nahi du apirilaren 14an Bilbon burutuko den manifestazio nazionalarekin. Espainiako Entzutegi Konstituzionalak harturiko azken erabakiak suposatu duen giza eskubideen urraketa nabarmenaren aurrean beharrezkoa ikusten dugu herritarrak batu eta giza eskubideen aldeko indarrak antolatzea.\nEuskal preso politikoen egoera benetan kezkagarria dela ohartarazi nahi dugu, eta honen erakuslea da praktikan bizi osorako espetxe zigorra ezarri dietela euskal preso politiko askori. Espetxealdi luzeak eritasunen sortzaile dira, eta kasu askotan bizi osorako espetxe zigorra eta gaixotasun larriak eskutik helduta doazela ikusten dugu.\nEspainiako eta Frantziako Gobernuek giza eskubideen aurkakoa den espetxe politika hau mantentzen dute gaur gaurkoz, Euskal Herritarren gehiengoaren borondateari muzin eginez.\nGobernuek dituzte espetxeetan giltzak. Beraz, gure zeregina da Gobernuengan jarrera aldaketa bultzatzea. Zentzu horretan, mobilizazioa beharrezkoa izango da presioa areagotzen joateko.\nGernikako Akordioko bultzatzaile izanik, herritarrak gonbidatu nahi ditugu mobilizaziora.


Txertaketa orokorra eta erreformak – Ekonomiaren KZ\nTxertaketa orokorra eta erreformak\nFRANCISCO J. AZPIAZU // Eusko Jaurlaritzako Ekonomia Zuzendaritzak BPGaren % 6,7ko hazkundea aurreikusi du 2021erako. Txertaketaren abiadura funtsezkoa da Euskadin susperraldi ekonomiko azkarra izateko. Europari eta Next Generation EU funtsen etorrerari dagokienez, berandu iritsiko dira, baina premiaz behar ditugun egiturazko erreformak ezartzeko balio izan beharko dute: hezkuntza eta enpresa, pentsioak, zerbitzu publikoen eraginkortasuna, lan-merkatua eta enplegu-politika aktiboak, eta gazteak lanean hastea, besteak beste. Premia bat dira. Horregatik, finantzatu beharreko proiektuak ondo aukeratu behar dira. Erreformarik gabe, ezin izango da susperraldi ekonomiko iraunkorrik izan, eta ezin izango zaie egungo eta etorkizuneko defizitari eta kontu publikoen odoljarioari aurre egin.\n2008koaz bestelako krisi baten aurrean gaude. Oraingoan, ekonomia ez hain aurreratuko herrialdeei, kualifikazio txikiagoko langileei eta, batez ere, gazteei eragiten ari zaie. Gainera, digitalizaziora eta automatizaziora egokitzeko gaitasun gutxien duten sektoreak eta enpresak gaizki pasatzen ari dira, eta okerrago pasatuko dute. Horregatik, garrantzitsua da euskal enplegu-estrategiek inguruabar horiek kontuan hartzea, eta arreta enpresen egungo eta etorkizuneko beharrei erantzuten jartzea.\nGaitasunak egoerara egokitzea\nEraldaketa lehiakor bat bizitzen ari gara, eta horrek gure inguruan gertatzen denari adi egotea eskatzen du. Enpresak dagoeneko digitalizazioan eta automatizazioan inbertitzen ari dira. Horregatik, pertsonek, beren gaitasunek eta trebetasunek, egoera berri horri erantzun behar diote.\nPandemia hasi zenetik urtebete baino gehiago igaro denean, enpresak eta enplegua berreskuratzeko beste laguntza eta tresna osagarri batzuk beharko dira. Enpresek une ekonomikora erraz eta azkar egokitu ahal izatea eskatzen dute, merkatuek, lehiak eta ingurune gero eta zailago batek jartzen dituztenak baino oztopo gehiago jarri gabe.\n← Merlin eta Cellnexek 1.500 milioi euro erakarri dituzte bonoetan\nEuskal krisiaren kopuruak →